title: Εκτελεστικός κανονισμός (ΕΕ) 2018/1851 της Επιτροπής, της 21ης Νοεμβρίου 2018, για την καταχώριση ονομασίας στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [«Bayrisch Blockmalz»/«Bayrischer Blockmalz»/«Echt Bayrisch Blockmalz»/«Aecht Bayrischer Blockmalz» (ΠΓΕ)]

text:
                  28.11.2018

                  EL

                  Επίσημη Εφημερίδα της Ευρωπαϊκής Ένωσης

                  L 302/5

         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2018/1851 ΤΗΣ ΕΠΙΤΡΟΠΗΣ
         της 21ης Νοεμβρίου 2018
         για την καταχώριση ονομασίας στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [«Bayrisch Blockmalz»/«Bayrischer Blockmalz»/«Echt Bayrisch Blockmalz»/«Aecht Bayrischer Blockmalz» (ΠΓΕ)]
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 15 παράγραφος 1 και το άρθρο 52 παράγραφος 2,
         Εκτιμώντας τα ακόλουθα:

                     (1)

                     Σύμφωνα με το άρθρο 50 παράγραφος 2 στοιχείο α) του κανονισμού (ΕΕ) αριθ. 1151/2012, η αίτηση που υπέβαλε η Γερμανία για την καταχώριση της ονομασίας «Bayrisch Blockmalz»/«Bayrischer Blockmalz»/«Echt Bayrisch Blockmalz»/«Aecht Bayrischer Blockmalz» δημοσιεύθηκε στην Επίσημη Εφημερίδα της Ευρωπαϊκής Ένωσης (2).

                     (2)

                     Δεδομένου ότι δεν έχει κοινοποιηθεί καμία δήλωση ένστασης στην Επιτροπή, βάσει του άρθρου 51 του κανονισμού (ΕΕ) αριθ. 1151/2012, η ονομασία πρέπει να καταχωρισθεί.

                     (3)

                     Με ηλεκτρονικό ταχυδρομείο της 19ης Απριλίου 2018 και της 21ης Ιουνίου 2018, οι γερμανικές αρχές γνωστοποίησαν στην Επιτροπή ότι, στο πλαίσιο της εθνικής διαδικασίας ένστασης, υποστηρίχθηκε ότι η καταχώριση της ονομασίας «Bayrisch Blockmalz»/«Bayrischer Blockmalz»/«Echt Bayrisch Blockmalz»/«Aecht Bayrischer Blockmalz» θα έβλαπτε την ύπαρξη μιας πλήρως ταυτόσημης ονομασίας και ότι τα προϊόντα που φέρουν την ονομασία αυτή διατίθενται νόμιμα στην αγορά επί πέντε και πλέον έτη πριν από την ημερομηνία δημοσίευσης που προβλέπεται στο άρθρο 50 παράγραφος 2 στοιχείο α) του κανονισμού (ΕΕ) αριθ. 1151/2012. Ως εκ τούτου, ζήτησαν τη χορήγηση μεταβατικής περιόδου, έως τις 31 Δεκεμβρίου 2020, σύμφωνα με το άρθρο 15 παράγραφος 1 του εν λόγω κανονισμού, υπέρ του παραγωγού «Kalfany Süße Werbung GmbH & Co.KG, D-79336 Herbolzheim», που βρίσκεται εκτός της οριοθετημένης γεωγραφικής περιοχής της ονομασίας «Bayrisch Blockmalz»/«Bayrischer Blockmalz»/«Echt Bayrisch Blockmalz»/«Aecht Bayrischer Blockmalz» και ο οποίος διαθέτει νόμιμα στην αγορά, σε συνεχή βάση, το προϊόν με την ονομασία πώλησης «Bayrisch Blockmalz»/«Bayrischer Blockmalz»/«Echt Bayrisch Blockmalz»/«Aecht Bayrischer Blockmalz» επί πέντε και πλέον έτη.

                     (4)

                     Δεδομένου ότι η εταιρεία «Kalfany Süße Werbung GmbH & Co.KG, D-79336 Herbolzheim» πληροί τους όρους που προβλέπονται στο άρθρο 15 παράγραφος 1 του κανονισμού (ΕΕ) αριθ. 1151/2012 ώστε να της χορηγηθεί μεταβατική περίοδος για να χρησιμοποιεί νομίμως την ονομασία πώλησης μετά την καταχώρισή της, θα πρέπει να της χορηγηθεί μεταβατική περίοδος έως τις 31 Δεκεμβρίου 2020 για να μπορεί να χρησιμοποιεί την ονομασία «Bayrisch Blockmalz»/«Bayrischer Blockmalz»/«Echt Bayrisch Blockmalz»/«Aecht Bayrischer Blockmalz».

                     (5)

                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την πολιτική ποιότητας των γεωργικών προϊόντων,

               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

            Άρθρο 1
            Καταχωρίζεται η ονομασία «Bayrisch Blockmalz»/«Bayrischer Blockmalz»/«Echt Bayrisch Blockmalz»/«Aecht Bayrischer Blockmalz» (ΠΓΕ).
            Η ονομασία που αναφέρεται στο πρώτο εδάφιο αφορά προϊόν της κλάσης 2.3. Προϊόντα αρτοποιίας, ζαχαροπλαστικής, ζαχαρώδη παρασκευάσματα ή προϊόντα μπισκοτοποιίας του παραρτήματος XI του εκτελεστικού κανονισμού (ΕΕ) αριθ. 668/2014 της Επιτροπής (3).

            Άρθρο 2
            Επιτρέπεται στον παραγωγό «Kalfany Süße Werbung GmbH & Co.KG, D-79336 Herbolzheim» να εξακολουθήσει να χρησιμοποιεί την καταχωρισμένη ονομασία «Bayrisch Blockmalz»/«Bayrischer Blockmalz»/«Echt Bayrisch Blockmalz»/«Aecht Bayrischer Blockmalz» (ΠΓΕ) έως τις 31 Δεκεμβρίου 2020.

            Άρθρο 3
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 21 Νοεμβρίου 2018.

                  Για την Επιτροπή,

                  εξ ονόματος του Προέδρου,

               Phil HOGAN

                  Μέλος της Επιτροπής

            (1)  ΕΕ L 343 της 14.12.2012, σ. 1.

            (2)  ΕΕ C 96 της 14.3.2018, σ. 38.

            (3)  Εκτελεστικός κανονισμός (ΕΕ) αριθ. 668/2014 της Επιτροπής, της 13ης Ιουνίου 2014, για τη θέσπιση κανόνων εφαρμογής του κανονισμού (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου για τα συστήματα ποιότητας των γεωργικών προϊόντων και τροφίμων (ΕΕ L 179 της 19.6.2014, σ. 36).


title: Εκτελεστικός κανονισμός (ΕΕ) 2017/2328 της Επιτροπής, της 14ης Δεκεμβρίου 2017, για την παροχή προστασίας δυνάμει του άρθρου 99 του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου όσον αφορά την ονομασία «Skalický rubín» (ΠΟΠ)

text:
               15.12.2017

               EL

               Επίσημη Εφημερίδα της Ευρωπαϊκής Ένωσης

               L 333/28

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/2328 ΤΗΣ ΕΠΙΤΡΟΠΉΣ
   της 14ης Δεκεμβρίου 2017
   για την παροχή προστασίας δυνάμει του άρθρου 99 του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου όσον αφορά την ονομασία «Skalický rubín» (ΠΟΠ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 99,
   Εκτιμώντας τα ακόλουθα:

               (1)

               Σύμφωνα με το άρθρο 97 παράγραφοι 2 και 3 του κανονισμού (ΕΕ) αριθ. 1308/2013, η αίτηση που κατέθεσε η Σλοβακία για την καταχώριση της ονομασίας «Skalický rubín» εξετάστηκε από την Επιτροπή και στη συνέχεια δημοσιεύθηκε στην Επίσημη Εφημερίδα της Ευρωπαϊκής Ένωσης
                   (2).

               (2)

               Καμία δήλωση ένστασης δεν έχει κοινοποιηθεί στην Επιτροπή βάσει του άρθρου 98 του κανονισμού (ΕΕ) αριθ. 1308/2013.

               (3)

               Σύμφωνα με το άρθρο 99 του κανονισμού (ΕΕ) αριθ. 1308/2013, η ονομασία «Skalický rubín» θα πρέπει να προστατευθεί και να καταχωριστεί στο μητρώο που αναφέρεται στο άρθρο 104 του εν λόγω κανονισμού.

               (4)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την κοινή οργάνωση των γεωργικών αγορών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Προστατεύεται η ονομασία «Skalický rubín» (ΠΟΠ).
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 14 Δεκεμβρίου 2017.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 347 της 20.12.2013, σ. 671.

      (2)  ΕΕ C 224 της 13.7.2017, σ. 9.


title: Εκτελεστικός κανονισμός (ΕΕ) 2017/2331 της Επιτροπής, της 14ης Δεκεμβρίου 2017, για την παροχή προστασίας δυνάμει του άρθρου 99 του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου όσον αφορά την ονομασία «La Clape» (ΠΟΠ)

text:
               15.12.2017

               EL

               Επίσημη Εφημερίδα της Ευρωπαϊκής Ένωσης

               L 333/45

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/2331 ΤΗΣ ΕΠΙΤΡΟΠΉΣ
   της 14ης Δεκεμβρίου 2017
   για την παροχή προστασίας δυνάμει του άρθρου 99 του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου όσον αφορά την ονομασία «La Clape» (ΠΟΠ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 (1) του Συμβουλίου, και ιδίως το άρθρο 99,
   Εκτιμώντας τα ακόλουθα:

               (1)

               Σύμφωνα με το άρθρο 97 παράγραφοι 2 και 3 του κανονισμού (ΕΕ) αριθ. 1308/2013, η αίτηση που κατέθεσε η Γαλλία για την καταχώριση της ονομασίας «La Clape» εξετάστηκε από την Επιτροπή και δημοσιεύθηκε στην Επίσημη εφημερίδα της Ευρωπαϊκής Ένωσης
                   (2).

               (2)

               Καμία δήλωση ένστασης δεν έχει κοινοποιηθεί στην Επιτροπή βάσει του άρθρου 98 του κανονισμού (ΕΕ) αριθ. 1308/2013.

               (3)

               Σύμφωνα με το άρθρο 99 του κανονισμού (ΕΕ) αριθ. 1308/2013, η ονομασία «La Clape» θα πρέπει να προστατευθεί και να καταχωριστεί στο μητρώο που αναφέρεται στο άρθρο 104 του εν λόγω κανονισμού.

               (4)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την κοινή οργάνωση των γεωργικών αγορών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Προστατεύεται η ονομασία «La Clape» (ΠΟΠ).
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 14 Δεκεμβρίου 2017.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 347 της 20.12.2013, σ. 671.

      (2)  ΕΕ C 259 της 9.8.2017, σ. 3.


title: Εκτελεστικός κανονισμός (ΕΕ) 2017/2323 της Επιτροπής, της 17ης Νοεμβρίου 2017, για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [«Ternasco de Aragón» (ΠΓΕ)]

text:
               15.12.2017

               EL

               Επίσημη Εφημερίδα της Ευρωπαϊκής Ένωσης

               L 333/8

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/2323 ΤΗΣ ΕΠΙΤΡΟΠΉΣ
   της 17ης Νοεμβρίου 2017
   για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [«Ternasco de Aragón» (ΠΓΕ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 53 παράγραφος 1 πρώτο εδάφιο του κανονισμού (ΕΕ) αριθ. 1151/2012, η Επιτροπή εξέτασε την αίτηση της Ισπανίας για την έγκριση τροποποίησης των προδιαγραφών της προστατευόμενης γεωγραφικής ένδειξης «Ternasco de Aragón», η οποία καταχωρίστηκε δυνάμει του κανονισμού (ΕΚ) αριθ. 1107/96 της Επιτροπής (2) όπως τροποποιήθηκε με τον κανονισμό (ΕΕ) αριθ. 583/2013 της Επιτροπής (3).

               (2)

               Δεδομένου ότι η εν λόγω τροποποίηση δεν είναι ήσσονος σημασίας κατά την έννοια του άρθρου 53 παράγραφος 2 του κανονισμού (ΕΕ) αριθ. 1151/2012, η Επιτροπή δημοσίευσε την αίτηση τροποποίησης, κατ' εφαρμογή του άρθρου 50 παράγραφος 2 στοιχείο α) του εν λόγω κανονισμού, στην Επίσημη Εφημερίδα της Ευρωπαϊκής Ένωσης
                   (4).

               (3)

               Δεδομένου ότι δεν έχει κοινοποιηθεί στην Επιτροπή καμία δήλωση ένστασης βάσει του άρθρου 51 του κανονισμού (ΕΕ) αριθ. 1151/2012, πρέπει να εγκριθεί η τροποποίηση των προδιαγραφών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Εγκρίνεται η τροποποίηση των προδιαγραφών που δημοσιεύθηκε στην Επίσημη Εφημερίδα της Ευρωπαϊκής Ένωσης και αφορά την ονομασία «Ternasco de Aragón» (ΠΓΕ).
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 17 Νοεμβρίου 2017.

            Για την Επιτροπή,

            εξ ονόματος του Προέδρου,

         Phil HOGAN

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  Κανονισμός (ΕΚ) αριθ. 1107/96 της Επιτροπής, της 12ης Ιουνίου 1996, σχετικά με την καταχώρηση των γεωγραφικών ενδείξεων και των ονομασιών προέλευσης σύμφωνα με τη διαδικασία που προβλέπεται στο άρθρο 17 του κανονισμού (ΕΟΚ) αριθ. 2081/92 του Συμβουλίου. (ΕΕ L 148 της 21.6.1996, σ. 1).

      (3)  Εκτελεστικός κανονισμός (ΕΕ) αριθ. 583/2013 της Επιτροπής, της 18ης Ιουνίου 2013, για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Ternasco de Aragón (ΠΓΕ)] (ΕΕ L 169 της 21.6.2013, σ. 37).

      (4)  ΕΕ C 250 της 1.8.2017, σ. 24.


title: Εκτελεστικός κανονισμός (ΕΕ) 2018/413 του Συμβουλίου, της 16ης Μαρτίου 2018, για την εφαρμογή του άρθρου 12 του κανονισμού (ΕΕ) αριθ. 356/2010 για την επιβολή ορισμένων συγκεκριμένων περιοριστικών μέτρων κατά ορισμένων φυσικών ή νομικών προσώπων, οντοτήτων ή φορέων λόγω της κατάστασης στη Σομαλία

text:
               19.3.2018

               EL

               Επίσημη Εφημερίδα της Ευρωπαϊκής Ένωσης

               L 75/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2018/413 ΤΟΥ ΣΥΜΒΟΥΛΊΟΥ
   της 16ης Μαρτίου 2018
   για την εφαρμογή του άρθρου 12 του κανονισμού (ΕΕ) αριθ. 356/2010 για την επιβολή ορισμένων συγκεκριμένων περιοριστικών μέτρων κατά ορισμένων φυσικών ή νομικών προσώπων, οντοτήτων ή φορέων λόγω της κατάστασης στη Σομαλία
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 356/2010 του Συμβουλίου, της 26ης Απριλίου 2010, για την επιβολή ορισμένων συγκεκριμένων περιοριστικών μέτρων κατά ορισμένων φυσικών ή νομικών προσώπων, οντοτήτων ή φορέων λόγω της κατάστασης στη Σομαλία (1), και ιδίως το άρθρο 12,
   Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 26 Απριλίου 2010 το Συμβούλιο εξέδωσε τον κανονισμό (ΕΕ) αριθ. 356/2010.

               (2)

               Στις 8 Μαρτίου 2018 η Επιτροπή του Συμβουλίου Ασφαλείας των Ηνωμένων Εθνών («ΕΣΑΗΕ») η οποία συγκροτήθηκε δυνάμει των αποφάσεων 751 (1992) και 1907 (2009) ΣΑΗΕ, προσέθεσε δύο πρόσωπα στον κατάλογο των προσώπων και οντοτήτων που υπόκεινται σε περιοριστικά μέτρα.

               (3)

               Το παράρτημα I του κανονισμού (ΕΕ) αριθ. 356/2010 θα πρέπει συνεπώς να τροποποιηθεί αναλόγως,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I του κανονισμού (ΕΕ) αριθ. 356/2010 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημερομηνία δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 16 Μαρτίου 2018.

            Για το Συμβούλιο

            H Πρόεδρος

         E. ZAHARIEVA

      (1)  ΕΕ L 105 της 27.4.2010, σ. 1.

      ΠΑΡΑΡΤΗΜΑ
      Τα κάτωθι πρόσωπα προστίθενται στον κατάλογο του παραρτήματος I του κανονισμού (ΕΕ) αριθ. 356/2010:
      I.   Πρόσωπα

                  16.

                  Ahmad Iman Ali [γνωστός και ως α) Sheikh Ahmed Iman Ali, β) Shaykh Ahmad Iman Ali, γ) Ahmed Iman Ali, δ) Abu Zinira]
                  Ημερομηνία γέννησης: α) περί το 1973, β) περί το 1974
                  Τόπος γέννησης: Κένυα
                  Ιθαγένεια: Κένυα
                  Ημερομηνία καταχώρισης στον κατάλογο των Ηνωμένων Εθνών: 8 Μαρτίου 2018
                  Άλλες πληροφορίες: Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας των Ηνωμένων Εθνών: https://www.interpol.int/en/notice/search/un/
                  Ο Ahmad Iman Ali καταχωρίστηκε στον κατάλογο στις 8 Μαρτίου 2018 δυνάμει της απόφασης 1844 (2008). Ο Ahmad Iman Ali είναι προεξάρχων κενυάτης διοικητής της Al-Shabaab που υπηρετεί ως ηγέτης της ομάδας στην Κένυα από το 2012. Διευθύνει τις επιχειρήσεις του κενυατικού παραρτήματος της ομάδας και έχει κατά κανόνα στο στόχαστρο κενυατικά στρατεύματα της AMISOM στη Σομαλία, με χαρακτηριστικό παράδειγμα την επίθεση που εξαπολύθηκε τον Ιανουάριο του 2016 κατά κενυατικών στρατευμάτων της AMISOM στο El Adde της Σομαλίας. Ο Ali είναι επίσης υπεύθυνος για την προπαγάνδα της Al-Shabaab κατά της κυβέρνησης και του άμαχου πληθυσμού της Κένυας, με χαρακτηριστικό παράδειγμα ένα βίντεο που προβλήθηκε τον Ιούλιο του 2017, στο οποίο εκτοξεύει απειλές κατά μουσουλμάνων που υπηρετούν στις δυνάμεις ασφαλείας της Κένυας. Πέραν των δραστηριοτήτων αυτών, ο Ali έχει κατά καιρούς υπηρετήσει και ως υπεύθυνος για τη στρατολόγηση μελών της Al-Shabaab, εστιάζοντας σε φτωχούς νέους από τις παραγκουπόλεις του Ναϊρόμπι, καθώς και για τη συγκέντρωση κεφαλαίων υπέρ της ομάδας, χρησιμοποιώντας τα τζαμιά προκειμένου να εξασφαλίσει πόρους. Γενικός στόχος του είναι η αποσταθεροποίηση της Κένυας, απειλώντας, σχεδιάζοντας και εκτελώντας επιθέσεις, καθώς και η προτροπή νέων μουσουλμάνων να συμμετέχουν στην καταπολέμηση των κενυατικών δυνάμεων ασφαλείας.

                  17.

                  Abdifatah Abubakar Abdi (γνωστός και ως: Musa Muhajir)
                  Ημερομηνία γέννησης: 15 Απριλίου 1982
                  Τόπος γέννησης: Σομαλία
                  Ιθαγένεια: Σομαλία
                  Διεύθυνση: α) Σομαλία, β) Μομπάσα, Κένυα.
                  Ημερομηνία καταχώρισης στον κατάλογο των Ηνωμένων Εθνών: 8 Μαρτίου 2018
                  Άλλες πληροφορίες: Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας των Ηνωμένων Εθνών: https://www.interpol.int/en/notice/search/un/
                  Ο Abdifatah Abubakar Abdi καταχωρίστηκε στον κατάλογο στις 8 Μαρτίου 2018 δυνάμει της απόφασης 1844 (2008). Το 2015 ο Abdifatah Abubakar Abdi συμπεριλήφθηκε στον κατάλογο καταζητούμενων τρομοκρατών της κενυατικής κυβέρνησης, οι οποίοι είναι γνωστό ή εικάζεται ότι είναι μέλη της Al-Shabaab. Σύμφωνα με έκθεση της κενυατικής αστυνομίας, ο Abdi στρατολογεί μέλη για την Al-Shabaab που παρέχουν υποστήριξη στην Al-Shabaab, η οποία αποτελεί οντότητα καταχωρισμένη στον κατάλογο κυρώσεων του Συμβουλίου Ασφαλείας των Ηνωμένων Εθνών για τη Σομαλία και την Ερυθραία, εντός της Σομαλίας, και συμμετέχει σε ενέργειες που απειλούν την ειρήνη, την ασφάλεια ή τη σταθερότητα στη Σομαλία. Μεταξύ αυτών των στρατολογηθέντων ήταν τρεις γυναίκες, οι οποίες συνελήφθησαν από την κενυατική αστυνομία ενώ προσπαθούσαν να εισέλθουν στη Σομαλία. Ο Abdi καταζητείται σε σχέση με την επίθεση του Ιουνίου του 2014 στο Mpeketoni της Κένυας, η οποία στοίχησε τη ζωή πολλών ανθρώπων, και εικαζόταν ότι σχεδιάζει περαιτέρω επιθέσεις. Μολονότι ο Abdi εστιάζει ενδεχομένως σε επιχειρήσεις εκτός Σομαλίας, είναι γνωστό ότι διαμένει στη Σομαλία και στρατολογεί άτομα για την Al-Shabaab, τα οποία σκοπεύουν να διέλθουν τα σύνορα Κένυας-Σομαλίας.


title: Εκτελεστικός κανονισμός (ΕΕ) 2018/461 της Επιτροπής, της 20ής Μαρτίου 2018, για την έγκριση της επέκτασης της χρήσης εκχυλίσματος πλούσιου σε ταξιφολίνη ως νέου τροφίμου σύμφωνα με τον κανονισμό (ΕΕ) 2015/2283 του Ευρωπαϊκού Κοινοβουλίου και του Συμβουλίου, και για την τροποποίηση του εκτελεστικού κανονισμού (ΕΕ) 2017/2470 της Επιτροπής (Κείμενο που παρουσιάζει ενδιαφέρον για τον ΕΟΧ )

text:
               21.3.2018

               EL

               Επίσημη Εφημερίδα της Ευρωπαϊκής Ένωσης

               L 78/7

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2018/461 ΤΗΣ ΕΠΙΤΡΟΠΉΣ
   της 20ής Μαρτίου 2018
   για την έγκριση της επέκτασης της χρήσης εκχυλίσματος πλούσιου σε ταξιφολίνη ως νέου τροφίμου σύμφωνα με τον κανονισμό (ΕΕ) 2015/2283 του Ευρωπαϊκού Κοινοβουλίου και του Συμβουλίου, και για την τροποποίηση του εκτελεστικού κανονισμού (ΕΕ) 2017/2470 της Επιτροπής
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) 2015/2283 του Ευρωπαϊκού Κοινοβουλίου και του Συμβουλίου, της 25ης Νοεμβρίου 2015, σχετικά με τα νέα τρόφιμα, την τροποποίηση του κανονισμού (ΕΕ) αριθ. 1169/2011 του Ευρωπαϊκού Κοινοβουλίου και του Συμβουλίου και την κατάργηση του κανονισμού (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου και του κανονισμού (ΕΚ) αριθ. 1852/2001 της Επιτροπής (1), και ιδίως το άρθρο 12,
   Εκτιμώντας τα ακόλουθα:

               (1)

               Ο κανονισμός (ΕΕ) 2015/2283 προβλέπει ότι μόνο τα νέα τρόφιμα που έχουν εγκριθεί και περιλαμβάνονται στον ενωσιακό κατάλογο μπορούν να διατίθενται στην αγορά εντός της Ένωσης.

               (2)

               Σύμφωνα με το άρθρο 8 του κανονισμού (ΕΕ) 2015/2283, εκδόθηκε ο εκτελεστικός κανονισμός (ΕΕ) 2017/2470 της Επιτροπής (2), ο οποίος θεσπίζει ενωσιακό κατάλογο εγκεκριμένων νέων τροφίμων.

               (3)

               Σύμφωνα με το άρθρο 12 του κανονισμού (ΕΕ) 2015/2283, η Επιτροπή υποβάλλει σχέδιο εκτελεστικής πράξης για τη διάθεση νέων τροφίμων στην αγορά της Ένωσης και για την επικαιροποίηση του ενωσιακού καταλόγου.

               (4)

               Στις 23 Αυγούστου 2010 η εταιρεία Ametis JSC υπέβαλε στις αρμόδιες αρχές του Ηνωμένου Βασιλείου αίτηση για τη διάθεση στην αγορά της Ένωσης εκχυλίσματος πλούσιου σε ταξιφολίνη από ξύλο λάρικος του είδους Larix gmelinii (Rupr.) Rupr. ως νέου συστατικού τροφίμων κατά την έννοια του άρθρου 1 παράγραφος 2 στοιχείο ε) του κανονισμού (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου (3). Με την αίτηση ζητήθηκε η χρήση εκχυλίσματος πλούσιου σε ταξιφολίνη σε συμπληρώματα διατροφής για πληθυσμό ηλικίας άνω των δεκατεσσάρων ετών, και σε μη αλκοολούχα ροφήματα, γιαούρτι και σε είδη ζαχαροπλαστικής από σοκολάτα για τον γενικό πληθυσμό, με εξαίρεση τα βρέφη, τα νήπια και τα παιδιά ηλικίας έως 9 ετών.

               (5)

               Στις 13 Δεκεμβρίου 2016 η EFSA εξέδωσε επιστημονική γνώμη σχετικά με την ασφάλεια εκχυλίσματος πλούσιου σε ταξιφολίνη ως νέου τροφίμου σύμφωνα με τον κανονισμό (ΕΚ) αριθ. 258/97 (4). Στη γνώμη αυτή, η EFSA κατέληξε στο συμπέρασμα ότι το πλούσιο σε ταξιφολίνη εκχύλισμα είναι ασφαλές για τις προτεινόμενες χρήσεις και για τα προτεινόμενα επίπεδα χρήσης.

               (6)

               Η εκτελεστική απόφαση (ΕΕ) 2017/2079 της Επιτροπής (5) επέτρεψε, σύμφωνα με τον κανονισμό (ΕΚ) αριθ. 258/97, τη διάθεση στην αγορά της Ένωσης εκχυλίσματος πλούσιου σε ταξιφολίνη από ξύλο λάρικος του είδους Larix gmelinii (Rupr.) Rupr. ως νέου τροφίμου προς χρήση σε συμπληρώματα διατροφής που προορίζονται για τον γενικό πληθυσμό, με εξαίρεση τα βρέφη, τα νήπια, τα παιδιά και τους εφήβους ηλικίας κάτω των 14 ετών.

               (7)

               Ο παρών εκτελεστικός κανονισμός αφορά το υπόλοιπο των χρήσεων και των επιπέδων χρήσης για τα οποία ζητήθηκε έγκριση από τον αιτούντα. Η Επιτροπή κίνησε περαιτέρω αξιολόγηση πριν από τη λήψη οριστικής απόφασης σχετικά με το πλήρες πεδίο εφαρμογής της αίτησης, προκειμένου να διασφαλιστεί ότι το πλούσιο σε ταξιφολίνη εκχύλισμα είναι επίσης ασφαλές όταν καταναλώνεται σε άλλες μορφές πλην των συμπληρωμάτων διατροφής από βρέφη, νήπια και παιδιά ηλικίας κάτω των 9 ετών.

               (8)

               Στις 3 Μαΐου 2017 ο αιτών έλαβε γνώση για το πρόσθετο αίτημα της Επιτροπής στην EFSA και συμφώνησε μ' αυτό. Με την ευκαιρία αυτή, ο αιτών ζήτησε επίσης περαιτέρω επέκταση της χρήσης και των προϋποθέσεων χρήσης εκχυλίσματος πλούσιου σε ταξιφολίνη ως νέου τροφίμου σε γαλακτοκομικά προϊόντα για τον γενικό πληθυσμό, καθώς και τη συμπερίληψη στις πληροφορίες προδιαγραφών του νέου τροφίμου χημικής ονομασίας που δεν περιλαμβανόταν στην αρχική αίτηση, αλλά συμπεριλήφθηκε στη γνώμη της EFSA του 2016. Γι' αυτές τις επεκτάσεις χρήσης ο αιτών παρείχε πρόσθετες πληροφορίες στην EFSA.

               (9)

               Στις 28 Ιουνίου 2017 η Επιτροπή ζήτησε τη γνώμη της EFSA, καλώντας τη να διενεργήσει συμπληρωματική εκτίμηση της ασφάλειας για το πλούσιο σε ταξιφολίνη εκχύλισμα σε μη αλκοολούχα ροφήματα, είδη ζαχαροπλαστικής από σοκολάτα και γαλακτοκομικά προϊόντα για όλες τις ομάδες πληθυσμού.

               (10)

               Σύμφωνα με το άρθρο 35 παράγραφος 1 του κανονισμού (ΕΕ) 2015/2283, οποιαδήποτε αίτηση για τη διάθεση νέων τροφίμων στην αγορά εντός της Ένωσης που υποβάλλεται σε κράτος μέλος σύμφωνα με το άρθρο 4 του κανονισμού (ΕΚ) αριθ. 258/97, και για την οποία δεν έχει ληφθεί τελική απόφαση πριν από την 1η Ιανουαρίου 2018, θεωρείται αίτηση που υποβλήθηκε σύμφωνα με τον κανονισμό (ΕΕ) 2015/2283.

               (11)

               Στις 25 Οκτωβρίου 2017 η EFSA εξέδωσε επιστημονική γνώμη σχετικά με την ασφάλεια εκχυλίσματος πλούσιου σε ταξιφολίνη (6). Η εν λόγω γνώμη, αν και εκπονήθηκε και εκδόθηκε από την EFSA σύμφωνα με τον κανονισμό (ΕΚ) αριθ. 258/97, ευθυγραμμίζεται με τις απαιτήσεις του άρθρου 11 του κανονισμού (ΕΕ) 2015/2283.

               (12)

               Η επιστημονική γνώμη παρέχει επαρκείς λόγους για να διαπιστωθεί ότι το πλούσιο σε ταξιφολίνη εκχύλισμα, όταν χρησιμοποιείται ως συστατικό σε μη αλκοολούχα ροφήματα, σε γαλακτοκομικά προϊόντα και σε είδη ζαχαροπλαστικής από σοκολάτα, λαμβανομένων υπόψη όλων των πληθυσμιακών ομάδων, συμμορφώνεται με το άρθρο 12 παράγραφος 1 του κανονισμού (ΕΕ) 2015/2283.

               (13)

               Ο κανονισμός (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου (7) θεσπίζει απαιτήσεις για το γάλα και τα γαλακτοκομικά προϊόντα οι οποίες εφαρμόζονται στο πλούσιο σε ταξιφολίνη εκχύλισμα, όταν χρησιμοποιείται ως συστατικό σε γαλακτοκομικά προϊόντα. Σύμφωνα με το σημείο 2 του μέρους III του παραρτήματος VII του εν λόγω κανονισμού, το πλούσιο σε ταξιφολίνη εκχύλισμα δεν μπορεί να χρησιμοποιηθεί σε γαλακτοκομικά προϊόντα για την αντικατάσταση, εν όλω ή εν μέρει, οποιουδήποτε συστατικού του γάλακτος. Ως εκ τούτου, η χρήση εκχυλίσματος πλούσιου σε ταξιφολίνη ως νέου τροφίμου σε γαλακτοκομικά προϊόντα πρέπει να περιοριστεί αναλόγως.

               (14)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Η καταχώριση στον ενωσιακό κατάλογο εγκεκριμένων νέων τροφίμων, όπως προβλέπεται στο άρθρο 8 του κανονισμού (ΕΕ) 2015/2283, που αναφέρεται στην ουσία «εκχύλισμα πλούσιο σε ταξιφολίνη» τροποποιείται όπως ορίζεται στο παράρτημα του παρόντος κανονισμού.
   2.   Η καταχώριση στον ενωσιακό κατάλογο που αναφέρεται στην παράγραφο 1 περιλαμβάνει τις προϋποθέσεις χρήσης και τις απαιτήσεις επισήμανσης που καθορίζονται στο παράρτημα του παρόντος κανονισμού.
   Άρθρο 2
   Το παράρτημα του εκτελεστικού κανονισμού (ΕΕ) 2017/2470 τροποποιείται σύμφωνα με το παράρτημα του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 20 Μαρτίου 2018.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 327 της 11.12.2015, σ. 1.

      (2)  Εκτελεστικός κανονισμός (ΕΕ) 2017/2470 της Επιτροπής, της 20ής Δεκεμβρίου 2017, για την κατάρτιση ενωσιακού καταλόγου νέων τροφίμων σύμφωνα με τον κανονισμό (ΕΕ) 2015/2283 του Ευρωπαϊκού Κοινοβουλίου και του Συμβουλίου σχετικά με τα νέα τρόφιμα (ΕΕ L 351 της 30.12.2017, σ. 72).

      (3)  Κανονισμός (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου, της 27ης Ιανουαρίου 1997, σχετικά με τα νέα τρόφιμα και τα νέα συστατικά τροφίμων (ΕΕ L 43 της 14.2.1997, σ. 1).

      (4)  EFSA Journal 2017· 15(2): 4682.

      (5)  Εκτελεστική απόφαση (ΕΕ) 2017/2079 της Επιτροπής, της 10ης Νοεμβρίου 2017, για τη χορήγηση άδειας διάθεσης στην αγορά εκχυλίσματος πλούσιου σε ταξιφολίνη ως νέου συστατικού τροφίμων δυνάμει του κανονισμού (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου (ΕΕ L 295 της 14.11.2017, σ. 81).

      (6)  EFSA Journal 2017· 15(11): 5059.

      (7)  Κανονισμός (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (ΕΕ L 347 της 20.12.2013, σ. 671).

      ΠΑΡΑΡΤΗΜΑ
      Το παράρτημα του εκτελεστικού κανονισμού (ΕΕ) 2017/2470 τροποποιείται ως εξής:

                  1.

                  Η καταχώριση «Εκχύλισμα πλούσιο σε ταξιφολίνη» στον πίνακα 1 (Εγκεκριμένα νέα τρόφιμα) αντικαθίσταται από το ακόλουθο κείμενο:

                              Εγκεκριμένο νέο τρόφιμο

                              Προϋποθέσεις υπό τις οποίες μπορεί να χρησιμοποιηθεί το νέο τρόφιμο

                              Επιπρόσθετες ειδικές απαιτήσεις επισήμανσης

                              Άλλες απαιτήσεις

                              «Εκχύλισμα πλούσιο σε ταξιφολίνη

                                 Συγκεκριμένη κατηγορία τροφίμων

                                 Ανώτατα επίπεδα

                              Η ονομασία του νέου τροφίμου στην επισήμανση των τροφίμων στα οποία περιέχεται είναι “εκχύλισμα πλούσιο σε ταξιφολίνη”.».

                              Γιαούρτι απλό/Γιαούρτι με φρούτα (*)

                              0,020 g/kg

                              Κεφίρ (*)

                              0,008 g/kg

                              Βουτυρόγαλα (*)

                              0,005 g/kg

                              Γάλα σε σκόνη (*)

                              0,052 g/kg

                              Κρέμα (*)

                              0,070 g/kg

                              Όξινη κρέμα (*)

                              0,050 g/kg

                              Τυρί (*)

                              0,090 g/kg

                              Βούτυρο (*)

                              0,164 g/kg

                              Είδη ζαχαροπλαστικής από σοκολάτα

                              0,070 g/kg

                              Μη αλκοολούχα ροφήματα

                              0,020 g/L

                              Συμπληρώματα διατροφής, όπως ορίζονται στην οδηγία 2002/46/ΕΚ, τα οποία προορίζονται για τον γενικό πληθυσμό, εκτός από βρέφη, μικρά παιδιά, παιδιά και εφήβους κάτω των 14 ετών

                              100 mg/ημέρα

                                          (*)

                                          Όταν χρησιμοποιείται σε γαλακτοκομικά προϊόντα, το πλούσιο σε ταξιφολίνη εκχύλισμα δεν μπορεί να αντικαταστήσει, εν όλω ή εν μέρει, κανένα συστατικό του γάλακτος.

                  2.

                  Η καταχώριση «Ορισμός» για το «Εκχύλισμα πλούσιο σε ταξιφολίνη» στον πίνακα 2 (Προδιαγραφές) αντικαθίσταται από το ακόλουθο κείμενο:

                              Εγκεκριμένο νέο τρόφιμο

                              Προδιαγραφή

                              «Εκχύλισμα πλούσιο σε ταξιφολίνη

                                 Ορισμός:

                              Χημική ονομασία: [(2R,3R)-2-(3,4-διυδροξυφαινυλο)-3,5,7-τριυδροξυ-2,3-διυδροχρωμεν-4-όνη, γνωστή και ως (+)-trans-(2R,3R)-διυδροκερκετίνη], με τη μορφή cis σε αναλογία όχι μεγαλύτερη του 2 %»


title: Εκτελεστικός κανονισμός (ΕΕ) 2018/470 της Επιτροπής, της 21ης Μαρτίου 2018, για λεπτομερείς κανόνες σχετικά με το ανώτατο όριο καταλοίπων που πρέπει να λαμβάνεται υπόψη για τον έλεγχο τροφίμων που παράγονται από ζώα τα οποία έχουν λάβει θεραπευτική αγωγή στην ΕΕ σύμφωνα με το άρθρο 11 της οδηγίας 2001/82/ΕΚ (Κείμενο που παρουσιάζει ενδιαφέρον για τον ΕΟΧ )

text:
               22.3.2018

               EL

               Επίσημη Εφημερίδα της Ευρωπαϊκής Ένωσης

               L 79/16

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2018/470 ΤΗΣ ΕΠΙΤΡΟΠΉΣ
   της 21ης Μαρτίου 2018
   για λεπτομερείς κανόνες σχετικά με το ανώτατο όριο καταλοίπων που πρέπει να λαμβάνεται υπόψη για τον έλεγχο τροφίμων που παράγονται από ζώα τα οποία έχουν λάβει θεραπευτική αγωγή στην ΕΕ σύμφωνα με το άρθρο 11 της οδηγίας 2001/82/ΕΚ
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 470/2009 του Ευρωπαϊκού Κοινοβουλίου και του Συμβουλίου, της 6ης Μαΐου 2009, για θέσπιση κοινοτικών διαδικασιών για τον καθορισμό ορίων καταλοίπων των φαρμακολογικά δραστικών ουσιών στα τρόφιμα ζωικής προέλευσης, για την κατάργηση του κανονισμού (ΕΟΚ) αριθ. 2377/90 του Συμβουλίου και τροποποίηση της οδηγίας 2001/82/ΕΚ του Ευρωπαϊκού Κοινοβουλίου και του Συμβουλίου και του κανονισμού (ΕΚ) αριθ. 726/2004 του Ευρωπαϊκού Κοινοβουλίου και του Συμβουλίου (1), και ιδίως το άρθρο 23,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 470/2009 προβλέπει τη θέσπιση ανώτατων ορίων καταλοίπων («ΑΟΚ») για τις φαρμακολογικά δραστικές ουσίες που προορίζονται να χρησιμοποιηθούν στην Ένωση σε κτηνιατρικά φάρμακα τα οποία χορηγούνται σε ζώα παραγωγής τροφίμων και σε βιοκτόνα προϊόντα τα οποία χρησιμοποιούνται στην κτηνοτροφία.

               (2)

               Ο πίνακας 1 του παραρτήματος του κανονισμού (ΕΕ) αριθ. 37/2010 της Επιτροπής (2) («πίνακας 1») περιλαμβάνει τις φαρμακολογικά δραστικές ουσίες και την ταξινόμησή τους όσον αφορά τα ΑΟΚ στα τρόφιμα ζωικής προέλευσης. Όσον αφορά ορισμένες ουσίες, ορίζονται διαφορετικά ΑΟΚ για διαφορετικά είδη ή ομάδες ειδών και για διαφορετικούς στοχευόμενους ιστούς των εν λόγω ειδών ή ομάδων ειδών.

               (3)

               Το άρθρο 11 της οδηγίας 2001/82/ΕΚ του Ευρωπαϊκού Κοινοβουλίου και του Συμβουλίου (3) ορίζει κανόνες σχετικά με τη θεραπευτική αγωγή των ζώων παραγωγής τροφίμων που προσβάλλονται από πάθηση για την οποία δεν υπάρχει εγκεκριμένο κτηνιατρικό φάρμακο σε ένα κράτος μέλος. Ειδικότερα, η παράγραφος 2 του εν λόγω άρθρου, σε συνδυασμό με το άρθρο 29 του κανονισμού (ΕΚ) αριθ. 470/2009, ορίζει ότι τα ζώα αυτά μπορούν να υποβάλλονται σε θεραπευτική αγωγή με φάρμακα που περιέχουν φαρμακολογικώς δραστικές ουσίες μόνον αν οι ουσίες αυτές περιλαμβάνονται στον πίνακα 1 του παραρτήματος του κανονισμού (ΕΕ) αριθ. 37/2010.

               (4)

               Η Επιτροπή υποχρεούται να θεσπίσει λεπτομερείς κανόνες σχετικά με τα ΑΟΚ που πρέπει να λαμβάνονται υπόψη για τον έλεγχο των τροφίμων που παράγονται από ζώα τα οποία έχουν λάβει θεραπευτική αγωγή σύμφωνα με το άρθρο 11 της οδηγίας 2001/82/ΕΚ. Για συγκεκριμένους στοχευόμενους ιστούς των ζωικών ειδών που λαμβάνουν θεραπευτική αγωγή στην ΕΕ σύμφωνα με το άρθρο 11 της οδηγίας 2001/82/ΕΚ, ενδέχεται να μην περιλαμβάνονται ΑΟΚ στον πίνακα 1 του παραρτήματος του κανονισμού (ΕΕ) αριθ. 37/2010 της Επιτροπής. Προκειμένου να εξασφαλίζεται υψηλό επίπεδο προστασίας των καταναλωτών χρειάζονται συγκεκριμένοι κανόνες που θα προσδιορίζουν ποια ΑΟΚ ισχύουν γι' αυτές τις περιπτώσεις. Οι κανόνες θα πρέπει να συνεκτιμούν τα ΑΟΚ που ορίζονται στον κανονισμό (ΕΚ) αριθ. 470/2009 για διαφορετικά ζωικά είδη και διαφορετικούς στοχευόμενους ιστούς, για τα οποία η εκτίμηση κινδύνου έχει καταδείξει την ασφάλειά τους για τους καταναλωτές. Η εφαρμογή των υφιστάμενων ΑΟΚ για συνδυασμούς ιστών-ζωικών ειδών για τους οποίους δεν έχει οριστεί ΑΟΚ, σε συνδυασμό με την εφαρμογή των κατάλληλων περιόδων αναμονής ή των προκαθορισμένων ελάχιστων περιόδων αναμονής σύμφωνα με το άρθρο 11, παρέχει επαρκείς εγγυήσεις για την ασφάλεια των καταναλωτών.

               (5)

               Για τις θεραπευτικές αγωγές βάσει του άρθρου 11 της οδηγίας 2001/82/ΕΚ είναι προτιμότερο να χρησιμοποιούνται τιμές ΑΟΚ που ορίζονται στον πίνακα 1 για είδη με παρόμοια ανατομία και μεταβολισμό προκειμένου να ορίζονται ΑΟΚ για τα κατάλοιπα κτηνιατρικών φαρμάκων για ζωικά είδη που δεν περιλαμβάνονται στον πίνακα 1. Επομένως, τα ζωικά είδη παραγωγής τροφίμων θα πρέπει να ομαδοποιούνται και να αλληλοσυσχετίζονται ανάλογα με τις διαφορετικές μεταξύ τους σχέσεις από άποψη ανατομίας και μεταβολισμού.

               (6)

               Κατά προτίμηση, λαμβάνονται υπόψη τα ΑΟΚ που περιλαμβάνονται στον πίνακα 1 για τον ίδιο στοχευόμενο ιστό σε ένα συγγενές ή στενά συγγενικό είδος και, ως έσχατη λύση, λαμβάνεται υπόψη το χαμηλότερο ΑΟΚ για οποιονδήποτε στοχευόμενο ιστό σε οποιοδήποτε είδος.

               (7)

               Σε περίπτωση που στον πίνακα 1 ορίζονται περιορισμοί όσον αφορά την εφαρμογή των ΑΟΚ για ορισμένες χρήσεις, οι περιορισμοί αυτοί ισχύουν και για τις πιθανές χρήσεις σε άλλα ζωικά είδη και/ή στοχευόμενους ιστούς.

               (8)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο παρών κανονισμός καθορίζει το ανώτατο όριο καταλοίπων που πρέπει να λαμβάνεται υπόψη για τον έλεγχο τροφίμων που παράγονται από ζώα τα οποία έχουν λάβει θεραπευτική αγωγή στην ΕΕ σύμφωνα με το άρθρο 11 της οδηγίας 2001/82/ΕΚ.
   Άρθρο 2
   1.   Για τους σκοπούς του παρόντος κανονισμού, τα ζώα παραγωγής τροφίμων ομαδοποιούνται ως εξής:

               α)

               μηρυκαστικά

               β)

               μονογαστρικά θηλαστικά

               γ)

               πουλερικά και στρουθιονίδες

               δ)

               ψάρια με πτερύγια

               ε)

               μέλισσες

               στ)

               καρκινοειδή

               ζ)

               μαλάκια.

         2.   Για τους σκοπούς του παρόντος κανονισμού, τα ζωικά είδη θεωρούνται «συγγενή» ή «στενά συγγενικά» μεταξύ τους ως εξής:

               α)

               ζωικά είδη που ανήκουν, σύμφωνα με την παράγραφο 1, στην ίδια ομάδα θεωρούνται «συγγενή» είδη·

               β)

               εντός της ομάδας των μηρυκαστικών, τα πρόβατα και οι αίγες θεωρούνται είδη πιο «στενά συγγενικά» μεταξύ τους παρά με τα βοοειδή, ενώ τα βοοειδή θεωρούνται πιο «στενά συγγενικά» μεταξύ τους παρά με τα πρόβατα ή τις αίγες·

               γ)

               τα ιπποειδή και τα κουνέλια θεωρούνται εξίσου συγγενή με τα μονογαστρικά θηλαστικά και με τα μηρυκαστικά. Ωστόσο, τα μηρυκαστικά δεν θεωρούνται συγγενή με τα ιπποειδή, ούτε με τα κουνέλια.

         3.   Για τους σκοπούς του παρόντος κανονισμού, οι διάφοροι στοχευόμενοι ιστοί εξομοιώνονται ως εξής:

               α)

               ο στοχευόμενος ιστός «δέρμα και λιπώδης ιστός» σε χοιροειδή και σε είδη πουλερικών εξομοιώνεται με τον στοχευόμενο ιστό «λιπώδης ιστός» σε άλλα ζωικά είδη, και αντιστρόφως·

               β)

               ο στοχευόμενος ιστός «δέρμα και μύες» στα ψάρια με πτερύγια εξομοιώνεται με τον στοχευόμενο ιστό «μύες» σε άλλα ζωικά είδη, και αντιστρόφως·

               γ)

               τα βρώσιμα μέρη των καρκινοειδών και των μαλακίων εξομοιώνονται με τον στοχευόμενο ιστό «μύες» σε άλλα ζωικά είδη.

         Άρθρο 3
   Για τις φαρμακολογικά δραστικές ουσίες που περιλαμβάνονται στον πίνακα 1 του παραρτήματος του κανονισμού (ΕΕ) αριθ. 37/2010 («πίνακας 1») για τις οποίες έχει οριστεί τουλάχιστον ένα ΑΟΚ ή προσωρινό ΑΟΚ, το ΑΟΚ που πρέπει να ληφθεί υπόψη για τον έλεγχο για στοχευόμενο ιστό που προέρχεται από ένα ζωικό είδος το οποίο έλαβε θεραπευτική αγωγή στην ΕΕ σύμφωνα με το άρθρο 11 της οδηγίας 2001/82/ΕΚ («το είδος που έλαβε αγωγή») είναι το εξής:

               α)

               αν στον πίνακα 1 ορίζεται τουλάχιστον ένα ΑΟΚ για τον συγκεκριμένο στοχευόμενο ιστό για οποιοδήποτε είδος συγγενές με το είδος που έλαβε αγωγή:

                           1)

                           το ΑΟΚ που θα πρέπει να ληφθεί υπόψη για τον έλεγχο είναι το χαμηλότερο όλων των ΑΟΚ που ορίζονται στον πίνακα 1 για τον συγκεκριμένο στοχευόμενο ιστό για είδη συγγενή με το είδος που έλαβε αγωγή·

                           2)

                           αν, όμως, το είδος που έλαβε αγωγή είναι είδος το οποίο αναφέρεται στο άρθρο 2 παράγραφος 2 στοιχείο β) του παρόντος κανονισμού και στον πίνακα 1 ορίζονται ΑΟΚ για τον συγκεκριμένο στοχευόμενο ιστό για είδη στενότερα συγγενικά με με το είδος που έλαβε αγωγή, το ΑΟΚ που πρέπει να ληφθεί υπόψη για τον έλεγχο είναι το χαμηλότερο των ΑΟΚ που ορίζονται για τον συγκεκριμένο στοχευόμενο ιστό για τα εν λόγω στενότερα συγγενικά είδη·

               β)

               αν δεν εφαρμόζεται το στοιχείο α), το ΑΟΚ που πρέπει να ληφθεί υπόψη για τον έλεγχο είναι το χαμηλότερο όλων των ΑΟΚ που ορίζονται στον πίνακα 1 για τον συγκεκριμένο στοχευόμενο ιστό για είδη τα οποία δεν είναι συγγενή με το είδος που έλαβε αγωγή·

               γ)

               αν το ΑΟΚ που πρέπει να ληφθεί υπόψη για τον έλεγχο δεν προκύπτει ούτε από το στοιχείο α) ούτε από το στοιχείο β), το ΑΟΚ που πρέπει να ληφθεί υπόψη για τον έλεγχο είναι το χαμηλότερο όλων των ΑΟΚ που ορίζονται στον πίνακα 1 για άλλους στοχευόμενους ιστούς για οποιοδήποτε ζωικό είδος·

               δ)

               σε περίπτωση που στον πίνακα 1 ορίζονται περιορισμοί όσον αφορά την εφαρμογή του ΑΟΚ για ορισμένες χρήσεις, οι περιορισμοί αυτοί ισχύουν εξίσου όταν λαμβάνεται υπόψη ένα ΑΟΚ βάσει του άρθρου 3 στοιχεία α), β) και γ) για πιθανές χρήσεις για άλλα ζωικά είδη και/ή στοχευόμενους ιστούς.

         Άρθρο 4
   Για τις φαρμακολογικά δραστικές ουσίες που περιλαμβάνονται στον πίνακα 1 του παραρτήματος του κανονισμού (ΕΕ) αριθ. 37/2010 για τις οποίες δεν απαιτείται ΑΟΚ, σύμφωνα με το άρθρο 14 παράγραφος 5 του κανονισμού (ΕΚ) αριθ. 470/2009, δεν απαιτείται ΑΟΚ για λόγους ελέγχου για οποιονδήποτε στοχευόμενο ιστό ο οποίος προέρχεται από ζωικά είδη που λαμβάνουν θεραπευτική αγωγή στην ΕΕ σύμφωνα με το άρθρο 11 της οδηγίας 2001/82/ΕΚ, υπό τον όρο ότι τηρούνται οι περιορισμοί που ορίζονται στον πίνακα 1.
   Άρθρο 5
   Τα ΑΟΚ που ισχύουν σύμφωνα με τον πίνακα 1 του παραρτήματος του κανονισμού (ΕΕ) αριθ. 37/2010 κατά τη στιγμή της διάθεσης των τροφίμων ζωικής προέλευσης στην αγορά, ισχύουν για τα ελεγχόμενα προϊόντα.
   Άρθρο 6
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 21 Μαρτίου 2018.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 152 της 16.6.2009, σ. 11.

      (2)  Κανονισμός (ΕΕ) αριθ. 37/2010 της Επιτροπής, της 22ας Δεκεμβρίου 2009, σχετικά με φαρμακολογικώς δραστικές ουσίες και την ταξινόμησή τους όσον αφορά τα ανώτατα όρια καταλοίπων στα τρόφιμα ζωικής προέλευσης (ΕΕ L 15 της 20.1.2010, σ. 1).

      (3)  Οδηγία 2001/82/ΕΚ του Ευρωπαϊκού Κοινοβουλίου και του Συμβουλίου, της 6ης Νοεμβρίου 2001, περί κοινοτικού κώδικος για τα κτηνιατρικά φάρμακα (ΕΕ L 311 της 28.11.2001, σ. 1).


title: Εκτελεστικός κανονισμός (ΕΕ) 2018/468 του Συμβουλίου, της 21ης Μαρτίου 2018, σχετικά με την εφαρμογή του άρθρου 2 παράγραφος 3 του κανονισμού (ΕΚ) αριθ. 2580/2001 για τη λήψη ειδικών περιοριστικών μέτρων κατά ορισμένων προσώπων και οντοτήτων με σκοπό την καταπολέμηση της τρομοκρατίας και σχετικά με την κατάργηση του εκτελεστικού κανονισμού (ΕΕ) 2017/1420

text:
               22.3.2018

               EL

               Επίσημη Εφημερίδα της Ευρωπαϊκής Ένωσης

               L 79/7

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2018/468 ΤΟΥ ΣΥΜΒΟΥΛΊΟΥ
   της 21ης Μαρτίου 2018
   σχετικά με την εφαρμογή του άρθρου 2 παράγραφος 3 του κανονισμού (ΕΚ) αριθ. 2580/2001 για τη λήψη ειδικών περιοριστικών μέτρων κατά ορισμένων προσώπων και οντοτήτων με σκοπό την καταπολέμηση της τρομοκρατίας και σχετικά με την κατάργηση του εκτελεστικού κανονισμού (ΕΕ) 2017/1420
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 2580/2001 του Συμβουλίου, της 27ης Δεκεμβρίου 2001, για τη λήψη ειδικών περιοριστικών μέτρων κατά ορισμένων προσώπων και οντοτήτων με σκοπό την καταπολέμηση της τρομοκρατίας (1), και ιδίως το άρθρο 2 παράγραφος 3,
   Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 4 Αυγούστου 2017 το Συμβούλιο εξέδωσε τον εκτελεστικό κανονισμό (ΕΕ) 2017/1420 (2) σχετικά με την εφαρμογή του άρθρου 2 παράγραφος 3 του κανονισμού (ΕΚ) αριθ. 2580/2001, ο οποίος καταρτίζει ενημερωμένο κατάλογο προσώπων, ομάδων και οντοτήτων έναντι των οποίων ισχύει ο κανονισμός (ΕΚ) αριθ. 2580/2001 («κατάλογος»).

               (2)

               Το Συμβούλιο γνωστοποίησε σε όλα τα πρόσωπα, ομάδες και οντότητες, για τα οποία αυτό ήταν πρακτικώς εφικτό, το σκεπτικό βάσει του οποίου εισήχθησαν στον κατάλογο.

               (3)

               Με ανακοίνωση που δημοσιεύτηκε στην Επίσημη Εφημερίδα της Ευρωπαϊκής Ένωσης, το Συμβούλιο πληροφόρησε τα πρόσωπα, τις ομάδες και τις οντότητες του καταλόγου ότι αποφάσισε να τα διατηρήσει στον κατάλογο. Το Συμβούλιο πληροφόρησε επίσης τα σχετικά πρόσωπα, τις ομάδες και τις οντότητες ότι έχουν τη δυνατότητα να ζητήσουν το σκεπτικό του Συμβουλίου βάσει του οποίου περιλήφθηκαν στον κατάλογο, εάν το σκεπτικό δεν τους είχε ήδη γνωστοποιηθεί.

               (4)

               Το Συμβούλιο προέβη σε επανεξέταση του καταλόγου, όπως απαιτείται από το άρθρο 2 παράγραφος 3 του κανονισμού (ΕΚ) αριθ. 2580/2001. Κατά την επανεξέταση αυτή, το Συμβούλιο έλαβε υπόψη τις παρατηρήσεις που του υπέβαλαν οι ενδιαφερόμενοι, καθώς και τις ενημερωμένες πληροφορίες που λήφθηκαν από τις αρμόδιες εθνικές αρχές σχετικά με το καθεστώς των καταχωρισμένων στον κατάλογο προσώπων και οντοτήτων σε εθνικό επίπεδο.

               (5)

               Το Συμβούλιο επιβεβαίωσε ότι οι αρμόδιες αρχές που αναφέρονται στο άρθρο 1 παράγραφος 4 της κοινής θέσης 2001/931/ΚΕΠΠΑ (3) έλαβαν αποφάσεις έναντι όλων των προσώπων, ομάδων και οντοτήτων που έχουν εμπλακεί σε τρομοκρατικές πράξεις κατά την έννοια του άρθρου 1 παράγραφοι 2 και 3 της κοινής θέσης 2001/931/ΚΕΠΠΑ. Επίσης, το Συμβούλιο αποφάσισε ότι τα πρόσωπα, οι ομάδες και οι οντότητες έναντι των οποίων εφαρμόζονται τα άρθρα 2, 3 και 4 της κοινής θέσης 2001/931/ΚΕΠΠΑ θα πρέπει να συνεχίσουν να υπόκεινται στα ειδικά περιοριστικά μέτρα που προβλέπονται στον κανονισμό (ΕΚ) αριθ. 2580/2001.

               (6)

               Ο κατάλογος θα πρέπει να ενημερωθεί αναλόγως και ο εκτελεστικός κανονισμός (ΕΕ) 2017/1420 θα πρέπει να καταργηθεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κατάλογος που προβλέπεται στο άρθρο 2 παράγραφος 3 του κανονισμού (ΕΚ) αριθ. 2580/2001 καθορίζεται στο παράρτημα του παρόντος κανονισμού.
   Άρθρο 2
   Ο εκτελεστικός κανονισμός (ΕΕ) 2017/1420 καταργείται.
   Άρθρο 3
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα του τα μέρη του και ισχύει άμεσα σε κάθε κράτος μέλος.
      Βρυξέλλες, 21 Μαρτίου 2018.

            Για το Συμβούλιο

            H Πρόεδρος

         E. ZAHARIEVA

      (1)  ΕΕ L 344 της 28.12.2001, σ. 70.

      (2)  Εκτελεστικός κανονισμός (ΕΕ) 2017/1420 του Συμβουλίου, της 4ης Αυγούστου 2017, σχετικά με την εφαρμογή του άρθρου 2 παράγραφος 3 του κανονισμού (ΕΚ) αριθ. 2580/2001 για τη λήψη ειδικών περιοριστικών μέτρων κατά ορισμένων προσώπων και οντοτήτων με σκοπό την καταπολέμηση της τρομοκρατίας και σχετικά με την κατάργηση του εκτελεστικού κανονισμού (ΕΕ) 2017/150 (ΕΕ L 204 της 5.8.2017, σ. 3).

      (3)  Κοινή θέση του Συμβουλίου, της 27ης Δεκεμβρίου 2001, για την εφαρμογή ειδικών μέτρων για την καταπολέμηση της τρομοκρατίας (2001/931/ΚΕΠΠΑ) (ΕΕ L 344 της 28.12.2001, σ. 93).

      ΠΑΡΑΡΤΗΜΑ

         ΚΑΤΑΛΟΓΟΣ ΤΩΝ ΠΡΟΣΩΠΩΝ, ΟΜΑΔΩΝ ΚΑΙ ΟΝΤΟΤΗΤΩΝ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 1

      I.   ΠΡΟΣΩΠΑ

                  1.

                  ABDOLLAHI Hamed (άλλως Mustafa Abdullahi), γεννήθηκε στις 11.8.1960 στο Ιράν. Αριθμός διαβατηρίου: D9004878.

                  2.

                  AL-NASSER, Abdelkarim Hussein Mohamed, γεννήθηκε στο Al Ihsa (Σαουδική Αραβία), υπήκοος Σαουδικής Αραβίας.

                  3.

                  AL-YACOUB, Ibrahim Salih Mohammed, γεννήθηκε στις 16.10.1966 στο Tarut (Σαουδική Αραβία), υπήκοος Σαουδικής Αραβίας.

                  4.

                  ARBABSIAR, Manssor (άλλως Mansour Arbabsiar), γεννήθηκε στις 6.3.1955 ή 15.3.1955 στο Ιράν. Ιρανός και αμερικανός υπήκοος. Αριθμός διαβατηρίου: C2002515 (Ιράν), Αριθμός διαβατηρίου: 477845448 (ΗΠΑ). Αριθμός εθνικής ταυτότητας: 07442833, ημερομηνία λήξης 15.3.2016 (δίπλωμα οδήγησης ΗΠΑ).

                  5.

                  BOUYERI, Mohammed (άλλως Abu ZUBAIR ή SOBIAR ή Abu ZOUBAIR), γεννήθηκε στις 8.3.1978 στο Άμστερνταμ (Κάτω Χώρες).

                  6.

                  EL HAJJ, Hassan Hassan, γεννήθηκε στις 22.3.1988 στην Zaghdraiya, Σιδώνα, Λίβανος, Καναδός πολίτης. Αριθμός διαβατηρίου: JX446643 (Καναδάς).

                  7.

                  IZZ-AL-DIN, Hasan (άλλως GARBAYA, Ahmed ή SA-ID ή SALWWAN, Samir), Λίβανος, γεννήθηκε το 1963 στον Λίβανο, υπήκοος Λιβάνου.

                  8.

                  MELIAD, Farah, γεννήθηκε στις 5.11.1980 στο Σίδνεϋ (Αυστραλία), αυστραλός πολίτης. Αριθμός διαβατηρίου: M2719127 (Αυστραλία).

                  9.

                  MOHAMMED, Khalid Shaikh (άλλως ALI, Salem ή BIN KHALID, Fahd Bin Abdallah ή HENIN, Ashraf Refaat Nabith ή WADOOD, Khalid Abdul), γεννήθηκε στις 14.4.1965 ή 1.3.1964 στο Πακιστάν, αριθμός διαβατηρίου 488555.

                  10.

                  ȘANLI, Dalokay (άλλως Sinan), γεννήθηκε στις 13.10.1976 στο Pülümür (Τουρκία).

                  11.

                  SHAHLAI Abdul Reza (άλλως Abdol Reza Shala'i ή Abd-al Reza Shalai ή Abdorreza Shahlai ή Abdolreza Shahla'i ή Abdul-Reza Shahlaee ή Hajj Yusef ή Haji Yusif ή Hajji Yasir ή Hajji Yusif ή Yusuf Abu-al-Karkh), γεννήθηκε περί το 1957 στο Ιράν. Διευθύνσεις: 1) Kermanshah, Ιράν, 2) Στρατιωτική βάση Mehran, επαρχία Ilam, Ιράν.

                  12.

                  SHAKURI Ali Gholam, γεννήθηκε περί το 1965 στην Τεχεράνη (Ιράν).

                  13.

                  SOLEIMANI Qasem (άλλως Ghasem Soleymani ή Qasmi Sulayman ή Qasem Soleymani ή Qasem Solaimani ή Qasem Salimani ή Qasem Solemani ή Qasem Sulaimani ή Qasem Sulemani), γεννήθηκε στις 11.3.1957 στο Ιράν. Ιρανός υπήκοος. Αριθμός διαβατηρίου: 008827 (διπλωματικό διαβατήριο Ιράν), εκδόθηκε το 1999. Αξίωμα: υποστράτηγος.

            II.   ΟΜΑΔΕΣ ΚΑΙ ΟΝΤΟΤΗΤΕΣ

                  1.

                  «Οργάνωση Abu Nidal» — «ANO» (άλλως «Επαναστατικό Συμβούλιο Φατάχ» ή «Αραβικές Επαναστατικές Ταξιαρχίες» ή «Μαύρος Σεπτέμβρης» ή «Επαναστατική Οργάνωση Σοσιαλιστών Μουσουλμάνων»).

                  2.

                  Ταξιαρχία Μαρτύρων του Al-Aqsa

                  3.

                  Σωματείο Αλ-Ακσά (Al-Aqsa eV)

                  4.

                  «Μπάμπαρ Χαλσά».

                  5.

                  «Κομμουνιστικό Κόμμα Φιλιππίνων», στο οποίο συμπεριλαμβάνεται ο «Νέος Λαϊκός Στρατός» («NPA») των Φιλιππίνων.

                  6.

                  «Gama'a al-Islamiyya» (άλλως «Al-Gama'a al-Islamiyya») («Ισλαμική Ομάδα» — «IG»).

                  7.

                  «İslami Büyük Doğu Akıncılar Cephesi» — «IBDA-C» («Μέγα Ισλαμικό Μέτωπο των Πολεμιστών της Ανατολής»).

                  8.

                  «Χαμάς», συμπεριλαμβανομένης της οργάνωσης «Hamas-Izz al-Din al-Qassem».

                  9.

                  «Στρατιωτική πτέρυγα της Χεζμπολάχ» [«Hizballah Military Wing», άλλως «Hezbollah Military Wing» ή «Hizbullah Military Wing» ή «Hizbollah Military Wing» ή «Hezballah Military Wing» ή «Hisbollah Military Wing» ή «Hizbu'llah Military Wing» ή «Hizb Allah Military Wing» ή «Συμβούλιο της Τζιχάντ» («Jihad Council») (και όλες οι μονάδες που δίνουν αναφορά σε αυτήν, συμπεριλαμβανομένου του Οργανισμού Εξωτερικής Ασφάλειας)].

                  10.

                  «Hizbul Mujahideen» — «ΗΜ».

                  11.

                  «Khalistan Zindabad Force» («Δύναμη Κομάντο του Χαλιστάν») — «KZF».

                  12.

                  «Εργατικό Κόμμα του Κουρδιστάν» — «PKK» (άλλως «KADEK» ή «KONGRA-GEL»).

                  13.

                  «Τίγρεις για την Απελευθέρωση του Ταμίλ Ιλάμ» — «LTTE».

                  14.

                  «Ejército de Liberación Nacional» («Εθνικός Απελευθερωτικός Στρατός»).

                  15.

                  «Παλαιστινιακή Ισλαμική Τζιχάντ» — «PIJ».

                  16.

                  «Λαϊκό Μέτωπο για την Απελευθέρωση της Παλαιστίνης» — «PFLP».

                  17.

                  «Λαϊκό Μέτωπο για την Απελευθέρωση της Παλαιστίνης — Γενική Διοίκηση» (άλλως «PFLP — General Command»).

                  18.

                  «Devrimci Halk Kurtuluș Partisi-Cephesi» — «DHKP/C» (άλλως «Devrimci Sol») («Επαναστατική Αριστερά») ή «Dev Sol» («Επαναστατικός Λαϊκός Απελευθερωτικός Στρατός/Μέτωπο/Κόμμα»).

                  19.

                  «Sendero Luminoso» — «SL» («Φωτεινό Μονοπάτι»).

                  20.

                  «Teyrbazen Azadiya Kurdistan» — «TAK» (άλλως «Γεράκια της Λευτεριάς του Κουρδιστάν»).


title: Εκτελεστικός κανονισμός (ΕΕ) 2018/916 της Επιτροπής, της 27ης Ιουνίου 2018, για την τροποποίηση του εκτελεστικού κανονισμού (ΕΕ) αριθ. 181/2014 όσον αφορά ορισμένες διατάξεις σχετικά με τους ελέγχους, τις κοινοποιήσεις και τις ετήσιες εκθέσεις, καθώς και τις τροποποιήσεις του προγράμματος για τα μικρά νησιά του Αιγαίου

text:
                  28.6.2018

                  EL

                  Επίσημη Εφημερίδα της Ευρωπαϊκής Ένωσης

                  L 163/6

            ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2018/916 ΤΗΣ ΕΠΙΤΡΟΠΉΣ
      της 27ης Ιουνίου 2018
      για την τροποποίηση του εκτελεστικού κανονισμού (ΕΕ) αριθ. 181/2014 όσον αφορά ορισμένες διατάξεις σχετικά με τους ελέγχους, τις κοινοποιήσεις και τις ετήσιες εκθέσεις, καθώς και τις τροποποιήσεις του προγράμματος για τα μικρά νησιά του Αιγαίου
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΕ) αριθ. 229/2013 του Ευρωπαϊκού Κοινοβουλίου και του Συμβουλίου, της 13ης Μαρτίου 2013, σχετικά με τον καθορισμό ειδικών μέτρων για τη γεωργία στα μικρά νησιά του Αιγαίου και για την κατάργηση του κανονισμού (ΕΚ) αριθ. 1405/2006 του Συμβουλίου (1), και ιδίως το άρθρο 6 παράγραφος 2, το άρθρο 7 δεύτερο εδάφιο, το άρθρο 11 παράγραφος 3 και το άρθρο 13 παράγραφος 1,
      Εκτιμώντας τα ακόλουθα:

                  (1)

                  Με βάση την εμπειρία από την εφαρμογή του εκτελεστικού κανονισμού (ΕΕ) αριθ. 181/2014 της Επιτροπής (2), ορισμένες διατάξεις σχετικά με τους ελέγχους, τις κοινοποιήσεις και την υποβολή ετήσιων εκθέσεων πρέπει να αποσαφηνιστούν και να απλουστευθούν.

                  (2)

                  Το άρθρο 3 του εκτελεστικού κανονισμού (ΕΕ) αριθ. 181/2014 θεσπίζει τις διατάξεις για τα πιστοποιητικά και την καταβολή ενίσχυσης για τον εφοδιασμό με προϊόντα από την Ένωση. Το άρθρο 4 παράγραφος 1 του εκτελεστικού κανονισμού (ΕΕ) 2016/1239 της Επιτροπής (3) καθιστά τη χρήση του αριθμού καταχώρισης και αναγνώρισης οικονομικών φορέων («αριθμός EORI») υποχρεωτική για τα πιστοποιητικά εισαγωγής. Είναι σκόπιμο να προβλεφθεί η ίδια απαίτηση για τα πιστοποιητικά ενίσχυσης που καλύπτονται από το άρθρο 3 του εκτελεστικού κανονισμού (ΕΕ) αριθ. 181/2014.

                  (3)

                  Το άρθρο 13 του εκτελεστικού κανονισμού (ΕΕ) αριθ. 181/2014 θεσπίζει τους κανόνες για τους διοικητικούς και φυσικούς ελέγχους κατά την είσοδο, την εξαγωγή και την αποστολή γεωργικών προϊόντων. Είναι σκόπιμο να διαχωριστούν οι φυσικοί έλεγχοι κατά την είσοδο από τους φυσικούς ελέγχους κατά την εξαγωγή και την αποστολή. Η διατύπωση του εν λόγω άρθρου θα πρέπει να καθιστά σαφή την υποχρέωση διενέργειας, σε αντιπροσωπευτικό δείγμα, των ελέγχων που προβλέπονται στο τμήμα 3 του εν λόγω κανονισμού για τις πράξεις εξαγωγής και αποστολής.

                  (4)

                  Το άρθρο 20 του εκτελεστικού κανονισμού (ΕΕ) αριθ. 181/2014 ορίζει τις γενικές αρχές για τους ελέγχους σε σχέση με τις αιτήσεις ενίσχυσης για τα μέτρα στήριξης των τοπικών γεωργικών προϊόντων. Λαμβάνοντας υπόψη την ετερογένεια και τον διαφορετικό βαθμό πολυπλοκότητας των δράσεων στο πλαίσιο των μέτρων και για να εξασφαλιστεί ότι η δειγματοληψία καλύπτει όλους τους τομείς δαπανών και ότι είναι αντιπροσωπευτική, είναι απαραίτητο να διευκρινιστεί ότι οι αρμόδιες αρχές πρέπει να διενεργούν επιτόπιους ελέγχους στο επίπεδο κάθε δράσης με δειγματοληψία που αντιστοιχεί στο 5 % τουλάχιστον των αιτήσεων ενίσχυσης. Το δείγμα θα πρέπει επίσης να αντιστοιχεί στο 5 % τουλάχιστον των ποσών που καλύπτονται από την ενίσχυση για κάθε δράση.

                  (5)

                  Το άρθρο 22 του εκτελεστικού κανονισμού (ΕΕ) αριθ. 181/2014 προβλέπει τους κανόνες για την επιλογή των αιτούντων ενίσχυση που πρόκειται να υποβληθούν σε επιτόπιους ελέγχους. Επειδή στα μικρά νησιά του Αιγαίου ο αριθμός των αιτούντων ενδέχεται να είναι μικρός, η Ελλάδα θα πρέπει να έχει τη δυνατότητα επιλογής ενός και μόνο αιτούντος.

                  (6)

                  Το άρθρο 30 παράγραφος 1 του εκτελεστικού κανονισμού (ΕΕ) αριθ. 181/2014 προβλέπει ότι ορισμένα δεδομένα που αφορούν το ειδικό καθεστώς εφοδιασμού πρέπει να κοινοποιούνται στο τέλος κάθε τριμήνου. Η περιοδικότητα αυτή είναι επαχθής και η κοινοποίηση μόνο μία φορά ετησίως θεωρείται επαρκής.

                  (7)

                  Το άρθρο 31 του εκτελεστικού κανονισμού (ΕΕ) αριθ. 181/2014 καθορίζει τα δεδομένα που πρέπει να περιλαμβάνει η ετήσια έκθεση σχετικά με την εφαρμογή των μέτρων. Στην έκθεσή της, της 15ης Δεκεμβρίου 2016 (4), η Επιτροπή κατέληξε στο συμπέρασμα ότι το περιεχόμενο της ετήσιας έκθεσης θα πρέπει προσδιοριστεί με σαφήνεια και να απλουστευθεί ώστε να διευκολυνθεί η διαδικασία υποβολής της έκθεσης. Δεδομένου ότι είναι σκόπιμο να αποσαφηνιστούν οι υποχρεώσεις υποβολής έκθεσης και να προβλεφθεί νέα δομή για την ετήσια έκθεση, θα πρέπει να καθοριστούν οι σχετικές λεπτομέρειες σε νέο παράρτημα του εκτελεστικού κανονισμού (ΕΕ) αριθ. 181/2014.

                  (8)

                  Το άρθρο 32 του εκτελεστικού κανονισμού (ΕΕ) αριθ. 181/2014 ορίζει τις διαδικασίες για την τροποποίηση του προγράμματος. Λαμβάνοντας υπόψη την πείρα που έχει αποκτηθεί με την εφαρμογή του, οι εν λόγω διαδικασίες θα πρέπει να απλουστευθούν προκειμένου να εξασφαλιστεί μια πιο ευέλικτη και εύρυθμη προσαρμογή στις πραγματικές συνθήκες που αφορούν το καθεστώς εφοδιασμού και τις τοπικές γεωργικές συνθήκες. Ως εκ τούτου, είναι σκόπιμο να απαιτηθεί η υποβολή των τροποποιήσεων τις οποίες αφορά το άρθρο 32 παράγραφοι 1 και 2 του εν λόγω κανονισμού ταυτόχρονα, έως τις 31 Ιουλίου.

                  (9)

                  Κατά κανόνα, για τις τροποποιήσεις του προγράμματος δεν απαιτείται επίσημη έγκριση από την Επιτροπή. Είναι σκόπιμο να αναθεωρηθεί η διατύπωση του άρθρου 32 παράγραφος 1 του εκτελεστικού κανονισμού (ΕΕ) αριθ. 181/2014 ώστε να εκφράζεται σαφέστερα η εν λόγω αρχή.

                  (10)

                  Ωστόσο, για τις «μείζονος σημασίας» τροποποιήσεις του προγράμματος που αναφέρονται στο άρθρο 32 παράγραφος 2 του εκτελεστικού κανονισμού (ΕΕ) αριθ. 181/2014 απαιτείται επίσημη έγκριση από την Επιτροπή. Με βάση την εμπειρία στο πλαίσιο της διαδικασίας αυτής, είναι απαραίτητο να επεκταθεί η προθεσμία έγκρισης σε πέντε μήνες από την κοινοποίηση της τροποποίησης. Επιπλέον, προκειμένου να απλουστευθεί η διαδικασία, η επίσημη έγκριση από την Επιτροπή θα πρέπει να περιορίζεται στην πρώτη περίπτωση που καλύπτεται επί του παρόντος από την εν λόγω διάταξη.

                  (11)

                  Το άρθρο 32 παράγραφος 3 του εκτελεστικού κανονισμού (ΕΕ) αριθ. 181/2014 αφορά τις «ήσσονος σημασίας» τροποποιήσεις. Για να διευκολυνθεί η διαδικασία δημοσιονομικής προσαρμογής στο κράτος μέλος, η προθεσμία για την κοινοποίηση προσαρμογών εντός του ορίου του 20 % της χρηματοδοτικής κατανομής θα πρέπει να παραταθεί έως τις 31 Μαΐου.

                  (12)

                  Τέλος, ο ορισμός του «μέτρου» στο άρθρο 32 παράγραφος 5 στοιχείο α) του εκτελεστικού κανονισμού (ΕΕ) αριθ. 181/2014 θα πρέπει να απλουστευθεί.

                  (13)

                  Αρκετοί κανονισμοί της Επιτροπής καταργήθηκαν και αντικαταστάθηκαν με κατ' εξουσιοδότηση και εκτελεστικούς κανονισμούς. Για λόγους σαφήνειας και ασφάλειας δικαίου, είναι σκόπιμο να επικαιροποιηθούν οι παραπομπές στους εν λόγω κανονισμούς. Ειδικότερα, όσον αφορά το καθεστώς πιστοποιητικών εισαγωγής και εξαγωγής, οι παραπομπές στον κανονισμό (ΕΚ) αριθ. 376/2008 της Επιτροπής (5) θα πρέπει να αντικατασταθούν από παραπομπές στον κατ' εξουσιοδότηση κανονισμό (ΕΕ) 2016/1237 της Επιτροπής (6) και στον εκτελεστικό κανονισμό (ΕΕ) 2016/1239 της Επιτροπής.

                  (14)

                  Όσον αφορά τις κοινοποιήσεις στην Επιτροπή, οι παραπομπές στον κανονισμό (ΕΚ) αριθ. 792/2009 της Επιτροπής (7) θα πρέπει να αντικατασταθούν από παραπομπές στον κατ' εξουσιοδότηση κανονισμό (ΕΕ) 2017/1183 της Επιτροπής (8) και στον εκτελεστικό κανονισμό (ΕΕ) 2017/1185 της Επιτροπής (9).

                  (15)

                  Όσον αφορά τους κανόνες που βασίζονται στον κανονισμό (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου (10), οι παραπομπές στον κανονισμό (ΕΚ) αριθ. 1122/2009 της Επιτροπής (11) θα πρέπει να αντικατασταθούν από παραπομπές στον κατ' εξουσιοδότηση κανονισμό (ΕΕ) αριθ. 640/2014 της Επιτροπής (12) και στον εκτελεστικό κανονισμό (ΕΕ) αριθ. 809/2014 της Επιτροπής (13).

                  (16)

                  Συνεπώς, ο εκτελεστικός κανονισμός (ΕΕ) αριθ. 181/2014 θα πρέπει να τροποποιηθεί αναλόγως,

                  (17)

                  Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής άμεσων ενισχύσεων,

            ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
      Άρθρο 1
      Ο εκτελεστικός κανονισμός (ΕΕ) αριθ. 181/2014 τροποποιείται ως εξής:

                  (1)

                  στο άρθρο 3, η παράγραφος 2 αντικαθίσταται από το ακόλουθο κείμενο:
                  «2.   Τα πιστοποιητικά ενίσχυσης εκδίδονται βάσει του υποδείγματος πιστοποιητικού εισαγωγής που παρατίθεται στο παράρτημα Ι του εκτελεστικού κανονισμού (ΕΕ) 2016/1239 της Επιτροπής (*1).
                  Το άρθρο 4 του κατ' εξουσιοδότηση κανονισμού (ΕΕ) 2016/1237 της Επιτροπής (*2) και τα άρθρα 2 και 3, το άρθρο 4 παράγραφος 1, τα άρθρα 5 και 7 και τα άρθρα 13 έως 16 του εκτελεστικού κανονισμού (ΕΕ) 2016/1239 εφαρμόζονται τηρουμένων των αναλογιών, με την επιφύλαξη των διατάξεων του παρόντος κανονισμού.
                  Η αρνητική ανοχή που προβλέπεται στο άρθρο 5 παράγραφος 4 του κατ' εξουσιοδότηση κανονισμού (ΕΕ) 2016/1237 και στο άρθρο 8 παράγραφος 1 του εκτελεστικού κανονισμού (ΕΕ) 2016/1239 εφαρμόζεται τηρουμένων των αναλογιών.

                     (*1)  Εκτελεστικός κανονισμός (ΕΕ) 2016/1239 της Επιτροπής, της 18ης Μαΐου 2016, για τη θέσπιση κανόνων εφαρμογής του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου όσον αφορά το καθεστώς πιστοποιητικών εισαγωγής και εξαγωγής (ΕΕ L 206 της 30.7.2016, σ. 44)."

                     (*2)  Κατ' εξουσιοδότηση κανονισμός (ΕΕ) 2016/1237 της Επιτροπής, της 18ης Μαΐου 2016, για τη συμπλήρωση του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου όσον αφορά τις λεπτομέρειες εφαρμογής του καθεστώτος πιστοποιητικών εισαγωγής και εξαγωγής και για τη συμπλήρωση του κανονισμού (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου όσον αφορά τους κανόνες σχετικά με την αποδέσμευση και την κατάπτωση των εγγυήσεων που κατατέθηκαν για τα πιστοποιητικά αυτά, για την τροποποίηση των κανονισμών (ΕΚ) αριθ. 2535/2001, (ΕΚ) αριθ. 1342/2003, (ΕΚ) αριθ. 2336/2003, (ΕΚ) αριθ. 951/2006, (ΕΚ) αριθ. 341/2007 και (ΕΚ) αριθ. 382/2008 της Επιτροπής και την κατάργηση των κανονισμών (ΕΚ) αριθ. 2390/98, (ΕΚ) αριθ. 1345/2005, (ΕΚ) αριθ. 376/2008 και (ΕΚ) αριθ. 507/2008 της Επιτροπής (ΕΕ L 206 της 30.7.2016, σ. 1).»"

                  (2)

                  στο άρθρο 10, το τρίτο εδάφιο αντικαθίσταται από το ακόλουθο κείμενο:
                  «Η κοινοποίηση που αναφέρεται στο παρόν άρθρο υποβάλλεται σύμφωνα με τον κατ' εξουσιοδότηση κανονισμό (ΕΕ) 2017/1183 της Επιτροπής (*3) και τον εκτελεστικό κανονισμό (ΕΕ) 2017/1185 της Επιτροπής (*4).

                     (*3)  Κατ' εξουσιοδότηση κανονισμός (ΕΕ) 2017/1183 της Επιτροπής, της 20ής Απριλίου 2017, για τη συμπλήρωση των κανονισμών (ΕΕ) αριθ. 1307/2013 και (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου όσον αφορά τις κοινοποιήσεις στην Επιτροπή πληροφοριών και εγγράφων (ΕΕ L 171 της 4.7.2017, σ. 100)."

                     (*4)  Εκτελεστικός κανονισμός (ΕΕ) 2017/1185 της Επιτροπής, της 20ής Απριλίου 2017, για τη θέσπιση κανόνων εφαρμογής των κανονισμών (ΕΕ) αριθ. 1307/2013 και (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου όσον αφορά τις κοινοποιήσεις στην Επιτροπή πληροφοριών και εγγράφων, και για την τροποποίηση και την κατάργηση ορισμένων κανονισμών της Επιτροπής (ΕΕ L 171 της 4.7.2017, σ. 113).»·"

                  (3)

                  στο άρθρο 13, η παράγραφος 2 αντικαθίσταται από το ακόλουθο κείμενο:
                  «2.   Οι φυσικοί έλεγχοι που διενεργούνται στα μικρά νησιά του Αιγαίου κατά την είσοδο των γεωργικών προϊόντων αφορούν αντιπροσωπευτικό δείγμα 5 % τουλάχιστον των πιστοποιητικών που προσκομίζονται σύμφωνα με το άρθρο 7.
                  Οι φυσικοί έλεγχοι που διενεργούνται στα μικρά νησιά του Αιγαίου κατά την εξαγωγή ή την αποστολή των γεωργικών προϊόντων που προβλέπονται στο τμήμα 3 αφορούν αντιπροσωπευτικό δείγμα 5 % τουλάχιστον των πράξεων, με βάση τα προφίλ κινδύνου που καθορίζει η Ελλάδα.
                  Ο κανονισμός (ΕΚ) αριθ. 1276/2008 της Επιτροπής (*5) εφαρμόζεται, τηρουμένων των αναλογιών, στους εν λόγω φυσικούς ελέγχους.
                  Επίσης, σε ειδικές περιπτώσεις, η Επιτροπή μπορεί να ζητήσει την εφαρμογή άλλων ποσοστών φυσικού ελέγχου.

                     (*5)  Κανονισμός (ΕΚ) αριθ. 1276/2008 της Επιτροπής, της 17ης Δεκεμβρίου 2008, σχετικά με την παρακολούθηση, μέσω φυσικών ελέγχων, των εξαγωγών γεωργικών προϊόντων για τα οποία χορηγούνται επιστροφές ή άλλα ποσά (ΕΕ L 339 της 18.12.2008, σ. 53).»·"

                  (4)

                  στο άρθρο 20, το τρίτο εδάφιο αντικαθίσταται από το ακόλουθο κείμενο:
                  «Με βάση ανάλυση κινδύνων σύμφωνα με το άρθρο 22 παράγραφος 1 του παρόντος κανονισμού, οι αρμόδιες αρχές διενεργούν επιτόπιους ελέγχους με δειγματοληψία, για κάθε δράση, επί τουλάχιστον 5 % των αιτήσεων ενίσχυσης. Το δείγμα αντιστοιχεί επίσης σε 5 % τουλάχιστον των ποσών που καλύπτονται από την ενίσχυση για κάθε δράση.»·

                  (5)

                  στο άρθρο 22 παράγραφος 1 δεύτερο εδάφιο, προστίθεται η ακόλουθη πρόταση:
                  «Όταν ο ελάχιστος αριθμός αιτούντων ενίσχυση που πρόκειται να υποβληθούν σε επιτόπιους ελέγχους είναι μικρότερος από 12, η Ελλάδα επιλέγει τυχαία τουλάχιστον έναν αιτούντα.»·

                  (6)

                  Τα άρθρα 26 και 27 αντικαθίστανται από το ακόλουθο κείμενο:
                  «Άρθρο 26
                  Ανάκτηση των αχρεωστήτως καταβληθέντων ποσών και πρόστιμα
                  1.   Σε περίπτωση αχρεωστήτως καταβληθέντος ποσού, το άρθρο 7 του εκτελεστικού κανονισμού (ΕΕ) αριθ. 809/2014 της Επιτροπής (*6) εφαρμόζεται τηρουμένων των αναλογιών.
                  2.   Όταν η καταβολή του αχρεωστήτως καταβληθέντος ποσού απορρέει από ψευδείς δηλώσεις, πλαστά έγγραφα ή βαρεία αμέλεια του αιτούντος ενίσχυση, επιβάλλεται πρόστιμο ίσο με το αχρεωστήτως καταβληθέν ποσό προσαυξημένο με τόκο που υπολογίζεται σύμφωνα με το άρθρο 7 παράγραφος 2 του κανονισμού (ΕΕ) αριθ. 809/2014.
                  Άρθρο 27
                  Ανωτέρα βία και εξαιρετικές περιστάσεις
                  Σε περιπτώσεις ανωτέρας βίας ή εξαιρετικών περιστάσεων κατά την έννοια του άρθρου 2 παράγραφος 2 του κανονισμού (ΕΕ) αριθ. 1306/2013, το άρθρο 4 του κατ' εξουσιοδότηση κανονισμού (ΕΕ) αριθ. 640/2014 της Επιτροπής (*7) εφαρμόζεται τηρουμένων των αναλογιών.

                     (*6)  Εκτελεστικός κανονισμός (ΕΕ) αριθ. 809/2014 της Επιτροπής, της 17ης Ιουλίου 2014, για τη θέσπιση κανόνων εφαρμογής του κανονισμού (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου όσον αφορά το ολοκληρωμένο σύστημα διαχείρισης και ελέγχου, τα μέτρα αγροτικής ανάπτυξης και την πολλαπλή συμμόρφωση (ΕΕ L 227 της 31.7.2014, σ. 69)."

                     (*7)  Κατ' εξουσιοδότηση κανονισμός (ΕΕ) αριθ. 640/2014 της Επιτροπής, της 11ης Μαρτίου 2014, για τη συμπλήρωση του κανονισμού (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου όσον αφορά το ολοκληρωμένο σύστημα διαχείρισης και ελέγχου και τους όρους απόρριψης ή ανάκτησης πληρωμών καθώς και τις διοικητικές κυρώσεις που εφαρμόζονται στις άμεσες ενισχύσεις, τη στήριξη της αγροτικής ανάπτυξης και την πολλαπλή συμμόρφωση (ΕΕ L 181 της 20.6.2014, σ. 48).»·"

                  (7)

                  Το άρθρο 30 τροποποιείται ως εξής:

                              α)

                              η παράγραφος 1 τροποποιείται ως εξής:

                                          (i)

                                          στο πρώτο εδάφιο, η εισαγωγική πρόταση αντικαθίσταται από το ακόλουθο κείμενο:
                                          «1.   Όσον αφορά το ειδικό καθεστώς εφοδιασμού, οι αρμόδιες αρχές κοινοποιούν στην Επιτροπή, το αργότερο στις 31 Μαΐου κάθε έτους, τα ακόλουθα δεδομένα σχετικά με τις πράξεις των προηγούμενων μηνών ως προς το ισοζύγιο εφοδιασμού του ημερολογιακού έτους αναφοράς, ανά προϊόν και κωδικό ΣΟ και, κατά περίπτωση, ανά ιδιαίτερο προορισμό:»·

                                          (ii)

                                          στο δεύτερο εδάφιο, η δεύτερη πρόταση απαλείφεται.

                              β)

                              οι παράγραφοι 3 και 4 αντικαθίστανται από το ακόλουθο κείμενο:
                              «3.   Οι κοινοποιήσεις που αναφέρονται στο παρόν άρθρο υποβάλλονται σύμφωνα με τον κατ' εξουσιοδότηση κανονισμό (ΕΕ) 2017/1183 και τον εκτελεστικό κανονισμό (ΕΕ) 2017/1185.
                              4.   Οι κοινοποιήσεις που αναφέρονται στο άρθρο 20 παράγραφος 1 του κανονισμού (ΕΕ) αριθ. 229/2013 υποβάλλονται σύμφωνα με τον κατ' εξουσιοδότηση κανονισμό (ΕΕ) 2017/1183 και τον εκτελεστικό κανονισμό (ΕΕ) 2017/1185.»·

                  (8)

                  Το άρθρο 31 αντικαθίσταται από το ακόλουθο κείμενο:
                  «Άρθρο 31
                  Ετήσια έκθεση
                  1.   Η δομή και το περιεχόμενο της ετήσιας έκθεσης που αναφέρεται στο άρθρο 20 παράγραφος 2 του κανονισμού (ΕΕ) αριθ. 229/2013 καθορίζονται σύμφωνα με το παράρτημα IΙΙ του παρόντος κανονισμού.
                  2.   Η έκθεση που αναφέρεται στην παράγραφο 1 υποβάλλεται στην Επιτροπή σύμφωνα με τον κατ' εξουσιοδότηση κανονισμό (ΕΕ) 2017/1183 και τον εκτελεστικό κανονισμό (ΕΕ) 2017/1185.»·

                  (9)

                  Το άρθρο 32 τροποποιείται ως εξής:

                              α)

                              οι παράγραφοι 1 και 2 αντικαθίστανται από το ακόλουθο κείμενο:
                              «1.   Οι τροποποιήσεις του προγράμματος στήριξης που αναφέρεται στο κεφάλαιο ΙΙ του κανονισμού (ΕΕ) αριθ. 229/2013 υποβάλλονται από τα κράτη μέλη στην Επιτροπή μία φορά ανά ημερολογιακό έτος, εκτός περιπτώσεων ανωτέρας βίας ή εξαιρετικών περιστάσεων. Διαβιβάζονται στην Επιτροπή το αργότερο έως τις 31 Ιουλίου του έτους που προηγείται της εφαρμογής τους. Οι τροποποιήσεις αιτιολογούνται δεόντως, ιδίως βάσει των εξής πληροφοριακών στοιχείων:

                                          α)

                                          των λόγων για τις ενδεχόμενες δυσχέρειες υλοποίησης που ανέκυψαν, οι οποίες δικαιολογούν την τροποποίηση του προγράμματος·

                                          β)

                                          των αναμενόμενων επιπτώσεων της τροποποίησης·

                                          γ)

                                          των επιπτώσεων όσον αφορά τη χρηματοδότηση και τους όρους επιλεξιμότητας.

                                    Η Επιτροπή ενημερώνει την Ελλάδα εάν κρίνει ότι οι τροποποιήσεις δεν είναι σύμφωνες με τη νομοθεσία της ΕΕ, και ιδίως με το άρθρο 4 του κανονισμού (ΕΕ) αριθ. 229/2013, με την επιφύλαξη των διατάξεων των άρθρων 51 και 52 του κανονισμού (ΕΕ) αριθ. 1306/2013.
                              Οι τροποποιήσεις εφαρμόζονται από την 1η Ιανουαρίου του έτους που έπεται του έτους κοινοποίησής τους. Σε περίπτωση που κρίνεται αναγκαία η εφαρμογή πριν από την ημερομηνία αυτή, οι εν λόγω τροποποιήσεις είναι δυνατόν να εφαρμοστούν νωρίτερα, εκτός εάν η Επιτροπή διατυπώσει αντιρρήσεις.
                              2.   Κατά παρέκκλιση από την παράγραφο 1, η Επιτροπή αξιολογεί χωριστά τις τροποποιήσεις που προτείνει η Ελλάδα και οι οποίες συνίστανται στην εισαγωγή στο γενικό πρόγραμμα νέων ομάδων προϊόντων προς στήριξη στο πλαίσιο του ειδικού καθεστώτος εφοδιασμού ή νέων μέτρων για τη στήριξη της τοπικής γεωργικής παραγωγής. Η Επιτροπή αποφασίζει σχετικά με την έγκρισή τους το αργότερο εντός πέντε μηνών από την υποβολή τους σύμφωνα με τη διαδικασία που αναφέρεται στο άρθρο 22 παράγραφος 2 του κανονισμού (ΕΕ) αριθ. 229/2013.
                              Οι εγκριθείσες τροποποιήσεις εφαρμόζονται από την 1η Ιανουαρίου του έτους που έπεται εκείνου κατά το οποίο υποβλήθηκε η πρόταση τροποποίησης ή από την ημερομηνία που αναφέρεται ρητά στην απόφαση έγκρισης.»·

                              β)

                              στην παράγραφο 3, το στοιχείο β) αντικαθίσταται από το ακόλουθο κείμενο:

                                          «β)

                                          όσον αφορά όλα τα μέτρα, τις προσαρμογές, εντός του ορίου του 20 %, της χρηματοδοτικής κατανομής για κάθε επιμέρους μέτρο, με την επιφύλαξη των ανώτατων ορίων που προβλέπονται στο άρθρο 18 του κανονισμού (ΕΕ) αριθ. 229/2013, με την προϋπόθεση ότι οι προσαρμογές αυτές κοινοποιούνται το αργότερο στις 31 Μαΐου του έτους που έπεται του ημερολογιακού έτους στο οποίο αναφέρεται η τροποποιημένη χρηματοδοτική κατανομή·»·

                              γ)

                              στην παράγραφο 5, το στοιχείο α) αντικαθίσταται από το ακόλουθο κείμενο:
                              «α)   «μέτρο»: δέσμη δράσεων που απαιτούνται για την επίτευξη ενός ή περισσότερων στόχων του προγράμματος και συνιστούν γραμμή για την οποία καθορίζεται κονδύλιο χρηματοδότησης στον πίνακα χρηματοδότησης που αναφέρεται στο άρθρο 5 στοιχείο α) του κανονισμού (ΕΕ) αριθ. 229/2013·»·

                              δ)

                              η παράγραφος 6 αντικαθίσταται από το ακόλουθο κείμενο:
                              «6.   Οι κοινοποιήσεις που αναφέρονται στο παρόν άρθρο υποβάλλονται σύμφωνα με τον κατ' εξουσιοδότηση κανονισμό (ΕΕ) 2017/1183 και τον εκτελεστικό κανονισμό (ΕΕ) 2017/1185.»·

                  (10)

                  Προστίθεται το παράρτημα IΙΙ, το κείμενο του οποίου παρατίθεται στο παράρτημα του παρόντος κανονισμού.

            Άρθρο 2
      Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

         Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         Βρυξέλλες, 27 Ιουνίου 2018.

               Για την Επιτροπή

               Ο Πρόεδρος

            Jean-Claude JUNCKER

         (1)  ΕΕ L 78 της 20.3.2013, σ. 41.

         (2)  Εκτελεστικός κανονισμός (ΕΕ) αριθ. 181/2014 της Επιτροπής, της 20ής Φεβρουαρίου 2014, για τη θέσπιση κανόνων εφαρμογής του κανονισμού (ΕΕ) αριθ. 229/2013 του Ευρωπαϊκού Κοινοβουλίου και του Συμβουλίου σχετικά με τον καθορισμό ειδικών μέτρων για τη γεωργία στα μικρά νησιά του Αιγαίου (ΕΕ L 63 της 4.3.2014, σ. 53).

         (3)  Εκτελεστικός κανονισμός (ΕΕ) 2016/1239 της Επιτροπής, της 18ης Μαΐου 2016, για τη θέσπιση κανόνων εφαρμογής του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου όσον αφορά το καθεστώς πιστοποιητικών εισαγωγής και εξαγωγής (ΕΕ L 206 της 30.7.2016, σ. 44).

         (4)  Έκθεση της Επιτροπής προς το Ευρωπαϊκό Κοινοβούλιο και το Συμβούλιο σχετικά με την υλοποίηση του καθεστώτος ειδικών μέτρων για τη γεωργία στα μικρά νησιά του Αιγαίου (ΜΝΑ) (COM(2016)796 final).

         (5)  Κανονισμός (ΕΚ) αριθ. 376/2008 της Επιτροπής, της 23ης Απριλίου 2008, για τις κοινές λεπτομέρειες εφαρμογής του καθεστώτος των πιστοποιητικών εισαγωγής, εξαγωγής και προκαθορισμού για τα γεωργικά προϊόντα (ΕΕ L 114 της 26.4.2008, σ. 3).

         (6)  Κατ' εξουσιοδότηση κανονισμός (ΕΕ) 2016/1237 της Επιτροπής, της 18ης Μαΐου 2016, για τη συμπλήρωση του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου όσον αφορά τις λεπτομέρειες εφαρμογής του καθεστώτος πιστοποιητικών εισαγωγής και εξαγωγής και για τη συμπλήρωση του κανονισμού (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου όσον αφορά τους κανόνες σχετικά με την αποδέσμευση και την κατάπτωση των εγγυήσεων που κατατέθηκαν για τα πιστοποιητικά αυτά, για την τροποποίηση των κανονισμών (ΕΚ) αριθ. 2535/2001, (ΕΚ) αριθ. 1342/2003, (ΕΚ) αριθ. 2336/2003, (ΕΚ) αριθ. 951/2006, (ΕΚ) αριθ. 341/2007 και (ΕΚ) αριθ. 382/2008 της Επιτροπής και την κατάργηση των κανονισμών (ΕΚ) αριθ. 2390/98, (ΕΚ) αριθ. 1345/2005, (ΕΚ) αριθ. 376/2008 και (ΕΚ) αριθ. 507/2008 της Επιτροπής (ΕΕ L 206 της 30.7.2016, σ. 1).

         (7)  Κανονισμός (ΕΚ) αριθ. 792/2009 της Επιτροπής, της 31ης Αυγούστου 2009, για τον καθορισμό των λεπτομερειών εφαρμογής όσον αφορά την κοινοποίηση από τα κράτη μέλη στην Επιτροπή των πληροφοριών και των εγγράφων σε εφαρμογή της κοινής οργάνωσης των αγορών, του καθεστώτος των άμεσων ενισχύσεων, της προώθησης των γεωργικών προϊόντων και των καθεστώτων που εφαρμόζονται στις εξόχως απόκεντρες περιοχές και στα μικρά νησιά του Αιγαίου (ΕΕ L 228 της 1.9.2009, σ. 3).

         (8)  Κατ' εξουσιοδότηση κανονισμός (ΕΕ) 2017/1183 της Επιτροπής, της 20ής Απριλίου 2017, για τη συμπλήρωση των κανονισμών (ΕΕ) αριθ. 1307/2013 και (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου όσον αφορά τις κοινοποιήσεις στην Επιτροπή πληροφοριών και εγγράφων (ΕΕ L 171 της 4.7.2017, σ. 100).

         (9)  Εκτελεστικός κανονισμός (ΕΕ) 2017/1185 της Επιτροπής, της 20ής Απριλίου 2017, για τη θέσπιση κανόνων εφαρμογής των κανονισμών (ΕΕ) αριθ. 1307/2013 και (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου όσον αφορά τις κοινοποιήσεις στην Επιτροπή πληροφοριών και εγγράφων, και για την τροποποίηση και την κατάργηση ορισμένων κανονισμών της Επιτροπής (ΕΕ L 171 της 4.7.2017, σ. 113).

         (10)  Κανονισμός (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, σχετικά με τη χρηματοδότηση, τη διαχείριση και την παρακολούθηση της κοινής γεωργικής πολιτικής και την κατάργηση των κανονισμών (ΕΟΚ) αριθ. 352/78, (ΕΚ) αριθ. 165/94, (ΕΚ) αριθ. 2799/98, (ΕΚ) αριθ. 814/2000, (ΕΚ) αριθ. 1290/2005 και (ΕΚ) αριθ. 485/2008 του Συμβουλίου (ΕΕ L 347 της 20.12.2013, σ. 549).

         (11)  Κανονισμός (ΕΚ) αριθ. 1122/2009 της Επιτροπής, της 30ής Νοεμβρίου 2009, σχετικά με τη θέσπιση λεπτομερών διατάξεων εφαρμογής του κανονισμού (ΕΚ) αριθ. 73/2009 του Συμβουλίου όσον αφορά την πολλαπλή συμμόρφωση, τη διαφοροποίηση και το ολοκληρωμένο σύστημα διαχείρισης και ελέγχου, στο πλαίσιο των καθεστώτων άμεσης στήριξης για τους γεωργούς που προβλέπονται στον εν λόγω κανονισμό, καθώς και λεπτομερών διατάξεων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά την πολλαπλή συμμόρφωση στο πλαίσιο του καθεστώτος στήριξης που προβλέπεται για τον αμπελοοινικό τομέα (ΕΕ L 316 της 2.12.2009, σ. 65).

         (12)  Κατ' εξουσιοδότηση κανονισμός (ΕΕ) αριθ. 640/2014 της Επιτροπής, της 11ης Μαρτίου 2014, για τη συμπλήρωση του κανονισμού (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου όσον αφορά το ολοκληρωμένο σύστημα διαχείρισης και ελέγχου και τους όρους απόρριψης ή ανάκτησης πληρωμών καθώς και τις διοικητικές κυρώσεις που εφαρμόζονται στις άμεσες ενισχύσεις, τη στήριξη της αγροτικής ανάπτυξης και την πολλαπλή συμμόρφωση (ΕΕ L 181 της 20.6.2014, σ. 48).

         (13)  Εκτελεστικός κανονισμός (ΕΕ) αριθ. 809/2014 της Επιτροπής, της 17ης Ιουλίου 2014, για τη θέσπιση κανόνων εφαρμογής του κανονισμού (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου όσον αφορά το ολοκληρωμένο σύστημα διαχείρισης και ελέγχου, τα μέτρα αγροτικής ανάπτυξης και την πολλαπλή συμμόρφωση (ΕΕ L 227 της 31.7.2014, σ. 69).

         ΠΑΡΑΡΤΗΜΑ
         «
               ΠΑΡΑΡΤΗΜΑ III

                  Δομή και περιεχόμενο της ετήσιας έκθεσης που αναφέρεται στο άρθρο 31

               Η δομή και το περιεχόμενο της έκθεσης σχετικά με το προηγούμενο έτος έχουν ως εξής:
               1.   ΓΕΝΙΚΟ ΠΛΑΙΣΙΟ ΚΑΤΑ ΤΟ ΠΡΟΗΓΟΥΜΕΝΟ ΕΤΟΣ
               1.1.   Κοινωνικοοικονομικό πλαίσιο
               1.2.   Κατάσταση της γεωργίας και ανάπτυξή της.
               2.   ΦΥΣΙΚΗ ΚΑΙ ΔΗΜΟΣΙΟΝΟΜΙΚΗ ΕΚΤΕΛΕΣΗ ΤΩΝ ΜΕΤΡΩΝ ΚΑΙ ΤΩΝ ΔΡΑΣΕΩΝ
               2.1.   Γενικός πίνακας με τα δημοσιονομικά δεδομένα σχετικά με τη στήριξη της τοπικής παραγωγής και το ειδικό καθεστώς εφοδιασμού, συμπεριλαμβανομένης της αρχικής κατανομής ανά μέτρο και δράση, καθώς και των πραγματικών δαπανών και, κατά περίπτωση, κάθε κρατικής ενίσχυσης που χορηγείται σύμφωνα με το άρθρο 17 του κανονισμού (ΕΕ) αριθ. 229/2013.
               2.2.   Πλήρης περιγραφή της φυσικής και δημοσιονομικής εκτέλεσης κάθε μέτρου και δράσης, συμπεριλαμβανομένης της τεχνικής βοήθειας, που περιλαμβάνονται στο πρόγραμμα:

                           α)

                           για το ειδικό καθεστώς εφοδιασμού: δεδομένα και ανάλυση του ετήσιου ισοζυγίου εφοδιασμού των μικρών νησιών του Αιγαίου·

                           β)

                           για τη στήριξη της τοπικής παραγωγής: δεδομένα και ανάλυση για τη φυσική και δημοσιονομική εκτέλεση κάθε μέτρου και δράσης που αναφέρεται στο πρόγραμμα, περιλαμβανομένων δεδομένων όπως ο αριθμός των δικαιούχων, ο αριθμός ζώων που είναι επιλέξιμα για ενίσχυση, η επιφάνεια των επιλέξιμων εκτάσεων ή/και ο αριθμός των σχετικών εκμεταλλεύσεων. Κατά περίπτωση, τα δεδομένα πρέπει να συνοδεύονται από παρουσίαση και ανάλυση του τομέα τον οποίο αφορά το μέτρο.

                     3.   ΕΚΤΕΛΕΣΗ ΤΟΥ ΠΡΟΓΡΑΜΜΑΤΟΣ ΚΑΤΑ ΤΟ ΠΡΟΗΓΟΥΜΕΝΟ ΕΤΟΣ
               3.1.   Πρόοδος των μέτρων και των δράσεων σε σχέση με τους συγκεκριμένους στόχους και τις προτεραιότητες του προγράμματος και τους γενικούς στόχους που καθορίζονται στο άρθρο 2 του κανονισμού (ΕΕ) αριθ. 229/2013:

                           α)

                           εξέλιξη και ανάλυση των εθνικών δεικτών για τον ποσοτικό προσδιορισμό των ειδικών στόχων του προγράμματος και εκτίμηση του βαθμού στον οποίο οι ειδικοί στόχοι για κάθε ένα από τα μέτρα που προβλέπονται στο πρόγραμμα έχουν επιτευχθεί·

                           β)

                           για το ειδικό καθεστώς εφοδιασμού, πληροφορίες σχετικά με τον τρόπο μετακύλισης του παρεχόμενου οφέλους, καθώς και με τα μέτρα που ελήφθησαν και τους ελέγχους που διενεργήθηκαν για να εξασφαλιστεί η εν λόγω μετακύλιση σύμφωνα με το άρθρο 4 του παρόντος κανονισμού·

                           γ)

                           για το ειδικό καθεστώς εφοδιασμού, ανάλυση της αναλογικότητας των ενισχύσεων σε σχέση με το επιπλέον κόστος μεταφοράς στα μικρά νησιά του Αιγαίου και, όταν πρόκειται για προϊόντα που προορίζονται για μεταποίηση ή για γεωργικές εισροές, σε σχέση με το επιπλέον κόστος λόγω του νησιωτικού και εξόχως απόκεντρου χαρακτήρα·

                           δ)

                           τα ετήσια δεδομένα σχετικά με τους κοινούς δείκτες επιδόσεων που αναφέρονται στο άρθρο 29 του παρόντος κανονισμού και την ανάλυσή τους, ιδίως όσον αφορά την επίτευξη των γενικών στόχων που ορίζονται στο άρθρο 2 του κανονισμού (ΕΕ) αριθ. 229/2013.

                     3.2.   Συμπεράσματα των αναλύσεων σχετικά με την καταλληλότητα της στρατηγικής των μέτρων και τις πιθανές βελτιώσεις ώστε να επιτευχθούν οι στόχοι του προγράμματος.
               4.   ΔΙΑΧΕΙΡΙΣΗ ΤΟΥ ΠΡΟΓΡΑΜΜΑΤΟΣ
               4.1.   Συνοπτική παρουσίαση των σημαντικότερων προβλημάτων που ανέκυψαν στη διαχείριση και την υλοποίηση των μέτρων κατά τη διάρκεια του εν λόγω έτους.
               4.2.   Στατιστικά στοιχεία σχετικά με τους ελέγχους που πραγματοποιήθηκαν από τις αρμόδιες αρχές και τις κυρώσεις που ενδεχομένως επιβλήθηκαν. Κάθε συμπληρωματική πληροφορία που θα μπορούσε να είναι χρήσιμη για την κατανόηση των υποβληθέντων δεδομένων.
               5.   ΤΡΟΠΟΠΟΙΗΣΕΙΣ
               Σύντομη περίληψη τυχόν τροποποιήσεων του προγράμματος κατά τη διάρκεια του υπό εξέταση έτους και αιτιολόγησή τους.
            »